c: text/html

text:
Home » Archives by category » Article » Culture (Page 212)
सर्वभाषा कवि सम्मेलन संपन्न
दिलीप झा, मधुबनी। मैथिली जिन्दाबाद, २२ मार्च, २०१५। मधुबनी जिला प्रशासन द्वारा बिहार दिवस पर आयोजित सर्वभाषा कवि सम्मेलन केर आयोजन कैल गेल छल। एहि सम्मेलन मे कुल ४० कवि कविता वाचन कएलनि। एहि मे २६ कविता मैथिली भाषा मे छल। विदित हो जे पूर्व मे प्रशासनक दखल सँ मैथिली केँ मंच तक नहि देल […]
मैथिल प्रवाहिका द्वारा संस्कृति आ भाषायी समन्वय कार्यक्रम
श्यामल सुमन, रायपुर। मैथिली जिन्दाबाद, मार्च २२, २०१५ । मैथिल प्रवाहिका रायपुर – छत्तीसगढ द्वारा राष्ट्रीय संगोष्ठी सह बहुभाषीय कवि सम्मेलन बेबीलोन होटल सभागार मे मनायल गेल। संयोजक श्री मनीष झा, अध्यक्षता डा. अशोक अविचल आ संचालन श्री श्यामल सुमन द्वारा कैल गेल। भारतक विभिन्न संस्कृति आ भाषा बीच समन्वयक उद्देश्य सँ आयोजित उपरोक्त समारोह […]
दहेज मुक्त मिथिलाक बढैत डेग
वैद्य ओ पी महतो, दरभंगा। मैथिली जिन्दाबाद, २२ मार्च, २०१५। बिठौली गामक बाबा महेश्वरनाथ मंदिर पर दहेज मुक्त मिथिला द्वारा आयोजित जन सम्पर्क कार्यक्रमक एक टा बैसार कयल गेल जाहि में सर्व श्री श्याम झा,संजय कुमार मंडल,रमेश मिश्र,वंशी बट मिश्र,रामदयाल राय,दिनेश राय,रामाकान्त राय,दिगम्बर मिश्र,हरे गोविन्द राय,पुरुषोत्तम राय,दिवाकर राय,वैद्य ओ पी महतो,संजय मिश्रा,रामशंकर झा,रामदयाल राय आ […]
कतय खुजत एम्स?
हालहि बजट भाषण सँ भारत सरकारक घोषणा भेल जे बिहार मे एकटा आरो एम्स केर स्थापना कैल जायत। सोशियल मिडिया तक ई बात पहुँचय मे देरी नहि भेल आ विभिन्न जिलावासी अपना-अपना जिला लेल एम्स स्थापनाक माँग संग आवाज उठबैत अपन-अपन जनप्रतिनिधि सब पर दबाव बनबय लगलाह। एहि मे दरभंगा आ सहरसा सबसँ बेसी आगाँ […]

robotstxt: allowed

filter: keep


text:
नेपालमे एहि प्रकारक घडी कोनो स्थान पर नहि लागल प्राविधिक सभ बतौलनि अछि. ई घडी प्रत्येक घण्टाक समय आवाज द्वारा लोक सभ कें अवगत करबैत अछि. लगभग ८ लाख खर्च लागल ई घडी कें लगबय मे हेमचन्द्र चौधरीक पुत्र राजेश चौधरी (राजु) केर महत्वपूर्ण भूमिका रहल विद्यापती स्मारक समितिक संयोजक चन्द्रमोहन चौधरी जानकारी देलनि अछि.
२०५३ साल मे निमार्ण भेल स्मारक पर घडी लगएबाक लेल बहुतो बेर प्रयास कएल गेल. मुदा उचित सहयोग प्राप्त नहि भेलाक कारण घडी लागि नहि सकल छल. समारोह मे स्थानीय बुद्धिजीवी, नागरीक सामाज, व्यवसायी, पत्रकार, युवा क्लब केर प्रतिनिधीसभक सहभागिता छल. घण्टीक आवाज सुनए लेल विद्यापति चौक पर दिनभरि भीड लागल छल.


text:
राज ठाकरे के मिलि गेल राहत. ओ जमानत मिलला के बाद एक बेर फेर हीरो के तरहे घर गेलाह. मिठाई खिलाएल गेल...पटाखा फोड़ल गेल... हुनकर समर्थक सभ खुशी मनौलक. हुनका अखन दु दिन के लेल अंतरिम जमानत देल गेल अछि. 24 तारीख के हुनका फेर सं अदालत मे पेश होए पड़तन्हि. मुदा राज ठाकरे के खिलाफ कइटा आओर मामला आबि गेल अछि ताहि सं लगैत अछि हुनका अखन जल्दी राहत नहिं मिलत. आब किछ दिन तक कोर्ट चक्कर लगैत रहत. ओना राज ठाकरे के लs क हुनकर समर्थक सभ बुधदिन सेहो जमि कs तोड़फोड़ कएलक. कोर्ट मे पेशी के लsक कल्याण मे जबरदस्त पुलिस इंतजाम कएल गेल छल. हिंसक प्रदर्शन के देखैत कल्याण कोर्ट आओर मानपाड़ा थाना के आसपास कर्फ्य सेहो लगाबय पड़ल. राज के राहत मिलला सं बिहार मे कईठाम उग्र प्रदर्शन भेल. विद्यार्थी सभ कईठाम तोड़फोड़ करलाह. कइटा ट्रेन के निशाना बनाएल गेल... आगि सेहो लगा देल गेल. रेल गाड़ी के चलनाय पर भारी असर पड़ल . कइटा ट्रेन के रद्द सेहो करय पड़ल. ओना रेल मंत्री लालू यादव जी छात्र सभ के भरोस देलखिन्ह अ जे जेहि छात्र के परीक्षा नहिं भेलन्हि हुनका फेर सं परीक्षा मे बैसय देल जाएत. हुनकर परीक्षा फेर सं होएत.
राज के लs क दिल्ली के राजनीति सेहो गरमाएल रहल. कइटा नेता के कहनाय छलन्हि जे के गिरफ्तारी केवल दिखावा अछि. राज के जानि बुझि कs हीरो बनाएल जा रहल अछि. राज्य केर कांग्रेस सरकार जानि बुझि कs राज के प्रति नरमी बरति रहल अछि. राज के समर्थक सभ के हिंसा करय के खुलल छूट देल गेल. पुलिस के जे सख्ती बरतय के चाही से नहिं बरतलक. खैर आब देखिऔ 24 ताऱीख के कि होएत अछि.


text:
करि देल गेल छल जे आओर कोनो चारा नहि बाचल छल.
रूपम के समर्थन मे हस्ताक्षर अभियान
पूर्णिया के बीजेपी विधायक राजकिशोर केसरी हत्या मामला मे रूपम पाठक के पक्ष मे हस्ताक्षर अभियान शुरू भ गेल अछि. ई हस्ताक्षर अभियान बिहार वीमेंस नेटवर्क के तरफ सं चलाएल जा रहल अछि.
ओ सभ जोर-शोर सं रूपम के पक्ष मे अभियान चला रहल छथीह. हुनका सभ के कहनाय अछि जे ई प्रतिघात मे उठाएल गेल कदम अछि. रूपम के सामने एहन स्थिति पैदा
करि देल गेल छल जे आओर कोनो चारा नहि बाचल छल.
करि देल गेल छल जे आओर कोनो चारा नहि बाचल छल.
पूर्णिया सं चारि बेर विधायक रहल केसरी जीक हत्या 4 जनवरी के करि देल गेल छल. हिनका पूर्णिया मे एकटा स्कूल चलाबय वाली रूपम पाठक चाकू सं हत्या करि देने छलीह.
रूपम पाठक केर आरोप छनि जे एमएलए साहेब आओर हुनकर सहयोगी विपिन राय हुनका परेशान करैत छलाह. ओ यौन शोषण केर आरोप सेहो लगौने छलीह. आओर पुलिस मे रिपोर्ट सेहो दर्ज करौने छलीह.
लोक सभके हो-हल्ला के बाद सरकार एहि मामला के जांच सीबीआई सं कराबय के सिफारिश करि देने अछि. एहि मामला मे एकटा पत्रकार नवलेश पाठक के सेहो गिरफ्तार कएल गेल अछि.
नवलेश पाठक सभ सं पहिने अपन अखबार मे केसरी जी पर लागल यौन शोषण के खबर के छापने छलखिन्ह. एकर बाद मामला तूल पकड़ने छल. लोक एकरा सच दबाबय के कोशिश मानि रहल छथिन्ह
एहि मामला के प्रकाश मे लाबय वाला पत्रकार के त पकड़ि लेल गेल मुदा लोक सभ केसरी जीक सहयोगी विपिन राय के नहि गिरफ्तार करय पर सेहो पुलिस पर सवाल ठाड़ करि रहल छथिन्ह.
विधायक जीक हत्या करय वाली रूपम पाठक लोक सभ सं लागल मारि सं घायल छथीह. ओ अखन न्यायिक हिरासत मे पूर्णिया जेल मे छथीह. पुलिस हिनकर घर के पुलिस अपन कब्जा मे ल लेने अछि.
हमर ईमेल:-hellomithilaa@gmail.com
Subscribe to: Post Comments (Atom)


text:
सालझण्डी
सालझण्डी नेपालक पश्चिमाञ्चल विकास क्षेत्रक लुम्बिनी अञ्चल, रुपन्देही जिलामे अवस्थित एक गाउँ विकास समिति छी ।[२]
जनसङ्ख्या[सम्पादन करी]
नेपालक वि.सं. २०६८ क जनगणना अनुसार सालझण्डीक जनसङ्ख्या १०,६४४ अछि । जाहिमे २३१९ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या ४८३७ आ महिलाक सङ्ख्या ५८०७ रहल अछि ।[१]
सन्दर्भ सामग्रीसभ[सम्पादन करी]
- ↑ १.० १.१ "नेपालको राष्ट्रिय जनगणना २०६८ (गाविस तह)", नेपाल सरकार, राष्ट्रिय योजना आयोग, नवम्बर २०१२।
- ↑ "कैलाली जिलाक गाविससभ", नेपाल सरकार, सङ्घीय मामिला तथा स्थानीय विकास मन्त्रालय, नवम्बर २०१५।


text:
एखन धरि अपने लोकनि पढलहुँ जे कोना वर्षा'क भेँट अमोल सँ होयत छैक. वर्षा'क मोन मे अमोल आ रँजीत'क केहेन इमेज छैक. रुद्र बाबु अमोल आ रँजीत केँ कोन नजर सँ देखैत छथिन्ह. रँजीत'क परिवार'क लोक रँजीत सँ कोन तरह'क अपेक्षा राखैत छथिन्ह. आ सबसँ अन्त मे रँजीत'क रुद्र बाबु'क घर मे आगमन सँ केहेन परिवर्तन भेल. आब आगु पढु.
एहि बेर वर्षा केँ अमोल'क आगमन सँ कोनो परिवर्तन नहि बुझना गेलन्हि. वा ई बुझु जे वर्षा पुरा तरहेँ मोन बना लेने छलीह जे अपन दिमाग के भटके नहि देतीह. एही क्रम मे अमोल'क जे हुनकर घर आयल छलाह ते हुनकर कोनो बात पर कान नहि दैत छलीह. दुनियाँक इएह नियम थीक. लालसा आदमी केँ विचलित करैत छैक. आ अपूर्ण लालसा मोन केँ पूर्ण रूप सँ अस्थिर क'दैत छैक. यदि आदमी'क मोन मे कोनो विशेष लालसा नहि ते हुनकर जीवन बहुत सुखी रहैत छैक. एखन वर्षा अपन लालसा केँ अपन काबु मे कय लेने छलीह तेँ मोन मे कोनो विकार नहि छलन्हि.
उम्हर रँजीत'क गाम मे एकटा महत्वपूर्ण घटना भेलन्हि. मधुबनी'क किछु घटक ताकैत ताकैत रँजीत'क घर पर अयलन्हि. हुनकर जेठ भाई के रँजीत'क विवाह'क बारे मे बहुत किछु बात कहि के गेलथिन्ह. ओहि मे जे हुनका लोकनि केँ सबसँ महत्वपूर्ण लागलन्हि ओ छल दहेज'क रु मे बहुत पैसा आ समान. प्रस्तावित कन्या मैट्रिक तक पढल छलीह. मुदा हुनका लोकनि केँ रँजीत'क बात याद आबय लागलन्हि जे विवाह करताह ते कमसँ कम ग्रैजुएट लड़की सँ. ई बात नहि छलैक जे रँजीत मैट्रिक पास लड़की के संग जीवन नहि निवाहि सकैत छलाह. हुनकर विचार छलन्हि जे मिथिला मे स्त्रीगण'क शिक्षा पर एखनो बेसी ध्यान नहि देल जैत अछि. जखन लोक केँ कम पढल लिखल लड़की केँ विवाह करबा मे दिक्कत होयतन्हि तखन लोक अपने आप ध्यान देब' लागथिन्ह.
कोनो भाजेँ रँजीत'क भाई रँजीत के फोन कय एहि कथा'क बारे मे कहल्थिन्ह. रँजीत एक्के शब्द मे सब लोकनि केँ मना कय देल्थिन्ह. हुनकर कहब छलन्हि जे एकते ओ एखन बियाह नहि करताह. आ यदि कहियो वियाह करबो करताह ते कम सँ कम ग्रजुएट लड़की सँ. कतेको तर्क वितर्क भेल मुदा रँजीत एक्के ठाम कोनो भी कीमत पर राजी नहि होमय चाहैत छलथिन्ह.
समय बीतल जा रहल छल. वर्षा अपन मोन केँ स्थिर कौ देने छलीह. मोन के स्थिर करबाक उपक्रम के ऒ आब अमोल'क बारे मे बिल्कुल नहि सोचैत छलीह. मुदा हुनकर घर पर प्रत्येक रवि केँ नियमानुसार रँजीत'क एनाई जेनाई लागल छलन्हि. ओ आबतथि ते रुद्र बाबु सँ दुनियाँ प्रत्येक विषय पर चर्चा करतथि. ओहि मे कखनो कखनो वर्षा सेहो हिस्सा लैत रहथिन्ह आ अपने एक्के तर्क मे कहि दैत छलथिन्ह जे कन्ग्रेस कोन आ बी.जे.पी कोन सब एक्के थारी'क चट्टा बट्टा थीक. सब नेता एक्के. मुदा रँजीत आ रुद्र बाबु'क अपन अपन तर्क छलन्हि. जतय रुद्र बाबु कान्ग्रेस के कट्टर समर्थक ओतय रँजीत बी.जे.पी''क. कोनो दिन बात खतम नहि होमय आ जखन अगिला दिन राजनीति'क चर्चा शुरु होमय ते फेर सँ ओएह तर्क एक एक क' के रीपीट भेनाई शुरु भ' जाए.
मुदा जखन वर्षा केँ रँजीत सँ गप्प होमय ते रँजीत फिलोसोफीकल भ' जाथि. जीवन'क मतलब बताबे लागैथ. ई दुनियाँ, ई पैसा, ई घर द्वार, ई ठाठ बाट वाला जीन्दगी, सब किछु क्षनिक थीक असल बात ते आदमी'क वैल्यू मे रहैत छैक. एक दिन ते अमोल वर्षा के कहि देलथिन्ह जे जेना कोनो वस्तु'क कोनो मोल होयत छैक ओहिना आदमी'क मोल होयत छैक. मुदा एकटा अन्तर होइत छैक, वस्तु'क मोल हमेशा स्थिर होइत छैक आ आदमी'क मोल समय के हिसाब सँ घटैत बढैत रहैत छैक. आदमी चाहे ते अपन मोल बढा सकैत अछि आ चाहे ते घटा सकैत छैक. तेँ आदमी केँ हरदम अपन मोल बढेबा'क प्रयास करक चाही. रँजीत वर्षा के कहने छलथिन्ह जे एखन भ'सकैत छैक जे अहाँ हमर बात नहि बुझि सकब, कोनो दिन राति मे सुतय सँ पहिने एहि पर विचार क'देखब हमर बात अक्षरशः सत्य बुझना जायत.
ओहि दिन वर्षा सचमुचे राति के सुतय सँ पहिने रँजीत'क बात पर ध्यान केने छलीह. बात ते ठीके कहने छलथिन्ह जे आदमी'क सेहो मुल्य होयत छैक. आ सबसँ बेसी जे आदमी यदि चाहय ते अपन मुल्य केँ घटा बढा सकैत छैक. लागलन्हि जे रँजीत'क विचार कोनो महान व्यक्ति'क लागैत छैक. अगिला दिन रँजीत के फोन कय कहल्थिन्ह जे अहाँ'क विचार सँ हम सहमत छी. आ हमर प्रयास रहत जे हम अपन मुल्य बढेबा'क हर सम्भव प्रयास करी. बाँकी ते सब किछु अपन हाथ मे नहि रहैत छैक. रन्जीतो हुनका जवाब देल्थिन्ह जे किछ चीज उपरवाला के उपर छोड़ि देबाक चाही.
ओहि दिन सँ वर्षा किछु गम्भीर रहय लागलीह. विशेष रुप सँ रँजीत'क प्रत्येक गप्प'क उपर मे विशेष ध्यान देब लागलीह. ओकर बात जतेक रवि केँ रँजीत रुद्र बाबु सँ भेँट करय आबथि वर्षा हुनकर बातचीत मे बढि चढि के हिस्सा लैथि. एहि बात'क नोटिस रुद्र बाबु सेहो लेलथिन्ह आ रँजीत केँ सेहो आभाष भय गेलन्हि जे वर्षा आब हुनकर बात के बेसी वैल्यू देब लागलथिन्ह.


text:
दिल्ली विश्वविद्यालय के श्री गुरुनानक देव खालसा कॉलेज मे 17 तारीख के एकटा मीडिया वर्कशॉप सरोकार-2009 के आयोजन कएल गेल. वर्कशॉप ' आधुनिक मीडिया: विविध आयाम ' पर छल. एहि वर्कशॉप मे कइटा पत्रकार लोकनि आबि अपन अनुभव सं छात्र सभ के अवगत करौलखिन्ह. पहिल सत्र मे सतीश जैकब... गौहर रजा आओर एनके सिंह अपन- अपन टिप्स छात्र सभ के देलखिन्ह. दोसर सत्र मे राजीव कटारा जी खेल पत्रकारिता के बारे मे बतौलखिन्ह. ओना क्रिकेट के आगां दोसर खेल के बढ़ावा नहिं देबय पर दुख सेहो व्यक्त कएलखिन्ह. हॉकी...तीरंदाजी के दुर्दशा पर दुख जतएलखिन्ह. अरविंद सिंहजी छात्र सभ के राजनीतिक पत्रकारिता के बारे मे बतौलखिन्ह. हुनकर साफ कहनाय छलन्हि जे राजनीतिक पत्रकारिता बढ़ कठिन अछि आओर एहि के लेल सम्पर्क सूत्र बेसि सं बेसि बनयबाक चाही. जतेक बेसि सम्पर्क रहत ओतेक बेसि खबर हाथ लागत. मुदा एकटा गप्प सभ के कहनाय छलन्हि जे पत्रकारिता के क्षेत्र बड़ संघर्ष के क्षेत्र अछि आओर एहि मे खूब मेहनत करय के जरूरत अछि. छात्र सभ के अपन- अपन स्टाएल बना कs लिखबाक चाही...रिपोर्टिंग करबाक चाही. एहि वर्कशॉप मे हमरा सेहो बोलय के मौका मिलल. कोनो वर्कशॉप मे बोलय के ई हमर पहिल अवसर छल. हमरा न्यूजरुम के हलचल पर बोलय के लेल 10 मिनट के समय देल गेल छल. ओहि मे हम विद्यार्थी सभ के इलेक्ट्रानिक मीडिया के न्यूज़रुम के हलचल के बारे मे बताबय के प्रयास कएलौं. मुदा एहि के लेल ई समय किछ कम पड़ि गेल आओर हमरा लागल जे जल्दी -जल्दी मे विद्यार्थी सभ के किछ बेसि जानकारी द देल जाए. एहि लेल हम किछ स्पीड सं बोलय लगलौं. मुदा बाद मे हमर लागल जे हमरा हड़बड़यबाक नहि चाही छल. किएक त जल्दी -जल्दी बतएला के बादो बहुत किछ बताबए के रहि गेल. जतेक वक्ता छलखिन्ह सभ त अपने बारे मे बोलैत गेलखिन्ह जे हम ई रिपोर्टिंग कएलौं... प्रधानमंत्री के संग त मंत्री के संग फलां ठाम गेलौं मुदा छात्र सभ के जे समाचार के जानकारी चाही छल ओ नहिं मिलि रहल छलन्हि. ओना छात्र सभ के बताबए लेल बहुत किछ रहि गेल मुदा हुनका सभ के न्यूज रूम मे बारे मे जानए के लेल नब- नब चीज मिललैन्हि. अगर फेर कोनो मौका मिलल त आओर विस्तार सं बताएल जाएत कि खबर अएला के बाद न्यूजरूम मे केना कि हलचल होएत अछि आओर खबर बनाबए लेल कतेक भागदौड़ होएत अछि. इनपुट... आउटपुट... डेस्क... शॉट्स... पैकेज... पीसीआर... एमसीआर... एंकर... रिपोर्टर... लाइव... फोनो... ब्रेक... टीजर ... रनडाउन एक- एक चीज के जानय के जरूरत छनि.
एहि वर्कशॉप मे दिल्ली विश्वविद्यालय के सभ पत्रकारिता कॉलेज के छात्र-छात्रा आओर प्रोफेसर सभ आएल छलखिन्ह. दोसर सत्र मे हिन्दी आओर पत्रकारिता विभाग के अध्यापिका डॉ तृप्ता आओर मधु लोमेश सेहो अपन विचार व्यक्त कएलखिन्ह. मधु लोमेश जी के साफ कहनाय छलन्हि जे आई काल्हि के पत्रकारिता के हिसाब सं किताब उपलब्ध नहिं अछि आओर ओ पाठ्यक्रम के पुरान होय पर अफसोस सेहो जतएलखिन्ह. खालसा कॉलेज के डॉ एच एस गिल जी के कहनाय छलन्हि जे एहन कार्यशाला छात्र सभ के लेल बड़ उपयोगी होए छनि ताही लेल एहि तरहक कार्यशाला बराबर होएत रहबाक चाही. छात्र सभ के एहि सभ सं काफी कुछ जानय के मिलैत अछि. वर्कशॉप मे आएल छात्र-छात्रा सभ के सार्टिफिकेट...सम्मान सेहो देल गेल. डॉ रेनू दु्ग्गल जी धन्यवाद ज्ञापन कएलखिन्ह. ओना कार्यक्रम के सफल बनएबा मे प्रकाश प्रियदर्शी... रमण शुक्ला... लक्ष्मी शंकर मिश्र... बृजेश कुमार आओर सुजीत जीके बड़का योगदान रहलन्हि. सभ गोटे कई दिन सं बर्कशॉप के सफल बनएबा मे लागल छलाह. एहि वर्कशॉप मे ओना पंकज पचौरी आओर पुण्य प्रसुन वाजपेयी के सेहो बजाएल गेल छलन्हि मुदा हामी भरला के बादो ई सभ नहिं अएलखिन्ह.


text:
घर जाय लेल मोन बेकल,
हाँय-हाँय ओ काज समेटल,
जल्दी-जल्दी डेग बढाओल,
होयत बच्चा सभ आस लगौने,
कनिया हेतीह आँखि लगौने,
कुन्दन कुमार मल्लिक, जन्म- ०८ दिसम्बर, १९७९, ग्राम-बलियारी, प्रखण्ड- झंझारपुर (मधुबनी)। पिता- श्री कृत्यानन्द मल्लिक, माता- श्रीमती गायत्री मल्लिक। शिक्षा- स्नातक (रसायन शास्त्र)। सर्वप्रथम प्रकाशित रचना हिन्दी मासिक पत्रिका "विज्ञान प्रगति"क वर्ष १९९७ के वार्षिक विशेषांक मे। "कतेक रास बात"क प्रेरणा सँ मैथिली लेखनक प्रति अग्रसर। एहि मंचक लेल नियमित रुप सँ लेखन आ वर्तमान मे एकर सम्पादक सदस्य। सम्प्रति ग्रुप सनोफी एवेंटीस, बंगलोर मे मेडिकल रिप्रेजेंटेटिव पद पर कार्यरत। सम्पर्क- मो. +९१-९७३९००४९७०, ई- मेल- kkmallick@gmail.com
मासक पहिल तिथि जे,
भेटल आई दरमाहा से,
किनबाक अछि चीज कतेक रास,
पूरा होएत सभहक आस,
कंटीरबा लेल आंगी-गंजी,
बुच्ची लेल फ्राक सतरंगी,
कनियाक जे छन्हि फाटल नुआ,
चिप्पी लागल अपनो अंगा,
कनिया देथिन्ह सदिखन उपराग,
कियैक ने अपनो लेल कीनैत छी,
एक्के जोडि मे बरख बितबैत छी,
सदिखन ओ दैथि एक्के जबाब,
हमर त कोनहुना दिन बितैय यै,
घरक हाल देखि कोँढ फाटैत यै,
यैह सभ सोचैत ओ आगाँ बढलाह,
मोने मे हिसाब जोडैय लगलाह,
फेर ओ विचारय लगलाह,
बहुतो किछु कीनय के अछि,
मास सेहो खपाबय के अछि,
इ सोचिते हुनका किछु नहि फुरायन्हि,
रहि-रहि हाथ जेबी पर जायन्हि,
फेर ओ गुम्म जेकाँ भ' गेलाह,
रुकि के किछु सोचय लगलाह,
नहि होयब हम निराश,
पूरा करहब सभहक आस,
लेलथि सभहक लेल किछु ने किछु,
अपना लेल फेर ओहिना छुच्छ,
मोने मे ओ सोचय लगलाह,
फेर कनिया देतीह उपराग,
कियैक ने अपना लेल कीनलहुँ,
हुनका देबन्हि कोन जबाब,
मोन मे गुनधुन करैत रहथि,
झटपट डेग बढबैत गेलथि,
हुनका देखि हम सोचय लगलहुँ,
अपना सँ पुछय लगलहुँ,
के थीक इ मानव,
की छन्हि हिनक नाम,
कतय सँ छथि आयल,
कतय हिनक ठाम,
अंतर्मन सँ आयल फेर एक जवाब,
सभहक घर इ वास करय छथि,
कतओ सजीव आ कतओ निर्जीव,
हिनक साहचर्यक महत्ता एहेन,
जेठक रौद मे शीतल बयार जेहेन,
इएह कहबैत छथि पिता,
इएह छथि जन्मदाता।


text:
नई दिल्ली। सांझ 3:30 बजे योजना आयोग क संग बैठक निर्धारित ठल। मुख्यमंत्री आ उपमुख्यमंत्री सहित बिहार क आला अधिकारी समय स आयोग पहुंच गेल छलाह।
योजना आयोग क उपाध्यक्ष मोंटेक सिंह अहलूवालिया क संग हुनकर कोठली मे किछु काल रुकलाक बाद सब गोटे योजना आयोग क कॉन्फ्रेंस हॉल मे पहुंचलाह आ ओहि ठाम मुख्य सचिव बिहार क सेक्टरवाइज प्रेजेंटेशन देब शुरू केलथि। ओकर बाद योजना आयोग क सदस्य अपन बात रखलथि आ कहलथि जे बिहार कौन तरह स योजना आकार बढ़ेबा लेल क्वालिफ़ाइ करि रहल अछि। ओकर बाद मुख्यमंत्री क बारी आएल। ओ बिना रुकने 55 मिनट तक एक-एक योजना क विषय मे विस्तार स जानकारी देलथि। योजना आयोग मे कोनो बिहारक मुख्यमंत्री इ सबस पैघ प्रस्तुति छल। मुख्यमंत्री क धाराप्रवाह योजनावार स्थिति बतेबा स ऐहन लागि रहल छल जेना मुख्यमंत्री एकरा लेल काफ़ी तैयारी केने छलाह। एहि बीच पायलट प्रोजेक्ट कए लकए गप चलल, जेकर समर्थन नंदन नीलेकणि केलथि आकहला जे एहि दिशा मे बिहार काफ़ी नीक काज करि रहल अछि। ओ कहला जे यदि बिहार क योजना अन्य प्रदेश मे सेहो लागू भ सकए त बीपीएल क पहचान करबा मे आसानी होएत। एकर समर्थन बिहार स लौटल योजना आयोग क सदस्य नरेंद्र जाधव सेहो केलथि।
केंद्रीय वित्त मंत्री, योजना आयोग क उपाध्यक्ष, योजना आयोग क अन्य सदस्य, यूआइडी (यूनिक आइडेंटिटीफ़िकेशन अथॉरिटी) क चेयरमैन नंदन नीलेकणि सब गोटे बिहार मे भ रहल गुणात्मक सुधार क गप कए सही मानि मुख्यमंत्री क दावा कए मजबूत करि देलथि। नीलकेणि बिहार क इ-शक्ति योजना क प्रशंसा करैत एकरा पूरा देश मे लागू करबा लेल मोंनटेक स आग्रह केलथि। ओ कहला जे इ योजना कए देश मे रोल मॉडल क तरह अपनाउल जेबाक चाही।
बिहार क एतबा प्रगति बुझबाक बाद ओकर मांग पर योजना आयोग मुहर लगेबा मे देर नहि केलक। योजना आकार कए मंजूरी भेटलाक बाद योजना आयोग क एकटा अधिकारी कहला जे आयोग क लेल राज्य क बेहतर प्रदर्शन, तेजी स बढै़त विकास दर आ संस्थागत सुधार योजना आकार क मंजूरी क लेल ठोस आधार बनल, मुदा सबस पैघ गप बिहारक प्रस्तुति छल, किया कि बिहार अपना कए प्रस्तुत करबा मे एहि बेर कामयाब रहल।


text:
ह्रदय, मस्तिष्क आ मनुक्ख के जीवनक दशा आ दिशा
मस्तिष्क आ ह्रदय – इ दू टा अंग – मनुक्ख के जीवनक दशा आ दिशा तय करैत छै.
यदि मस्तिष्क आ ह्रदय दुनु एक दोसर सं हिलि-मिलि क रहि रहल अछि – स्वर्गक सुख पृथ्वी पर भेटत – नहिं त जीवन के नरके बुझु.
किछु दिन पहिले बम्बई जेबाक प्रस्ताव भेटल – १-२ महिना लेल.
मस्तिष्क आ ह्रदय में भीषण संघर्ष शुरू भेल.
मस्तिष्क कहय नहिं जो – ह्रदय कहय – भाग-जल्दी-सं-भाग किछु दिन लेल अहि तरहें रोजमर्रा के दुनियां सं मुक्ति भेटतौ.
कखनो ह्रदय आ मस्तिष्क अपन पक्ष अदला-बदली सेहो क लैत छल.
पता नहिं जीत ह्रदय के भेलई या मस्तिष्क के – २८ अप्रैल २०१४ के बम्बई एलहुं – काजक सन्दर्भ में – एक टा बैंक में लोन मैनेजमेंट सिस्टम के युएटी के लेल – आ तहिया सं दिन-राति कार्य में लागल छलहूँ.
आइ मस्तिष्क थाकि गेल छल – ह्रदय कनियाँ सं दूर रहबा के कारण व्याकुल छल – ह्रदय आ मस्तिष्क एक दोसर सं बहुत दूर भ गेल छल – आइ रवि रहितो काज में लागल छलहूँ – ६ बजे काज समाप्त भेला उपरान्त लैपटॉप एकटा सहकर्मी के पकरा देलियन्हि – आ विदा भ गेलहुं मरीन-ड्राइव के दिस.
सुन्दर-शीतल हवा पाबि चित्त प्रफुल्लित भ उठल. समुद्रक छोट-छोट लहरि के निहारैत छलहूँ – ह्रदय के अन्दर बहुत प्रकारक भाव आबि रहल छल – आ समुद्रक लहर संग विलीन सेहो भ रहल छल.
आकाश दिस नजरि उठेलहूँ – पंचमी के दिन चन्द्रमा कतेक सुन्दर लागैत छैक – कहियो शांत-चित्त भ क देखियौ – अनिर्वचनीय.
एकटा उज्जर मेघक टूकरी – चन्द्रमा के अर्ध-आच्छादित केने – हमर नजरि चन्द्रमा पर – आ ओहि में सं झाँकि रहल छलीह हमर कनियाँ.
चन्द्रमा – नहिं – कनियाँ के देखि मोन – मंत्र -मुग्ध छल –
ह्रदय आ मस्तिष्क एके संगे हिलि-मिलि क जिनगी के स्वर्ग बनौने छल.
तखने ह्रदय के कोनो कोण में तेज पीड़ा के अनुभव भेल – जिनगी के कठोर धरातल पर छलहूँ – ह्रदय आ मस्तिष्क एक दोसर के विपरीत – किछु क्षणक स्वर्ग – आ फेर नरक में खसलहूँ.


text:
सिन्ध
thumb|सिंध सिंध पाकिस्तान क चार प्रान्सभ मे से एक छी। ई देश क दक्षिण-पूर्व मे बैसल गेल अछी जेकर दक्षिण मे अरब क खाड़ी अछी। सिन्ध क सबसँ पैग शहर कराँची छी आर एत देश क १५ प्रतिशत जनता बैसल अछी। ई सिन्धिसभ क मूल स्थान छी साथे एत विभाजन क दौरान आवी बैसल मोहाज़िरसभ क सेहो बहुतायात अछी।
नामसम्पादन
सिंध संस्कृत क शब्द सिंधु से बनल अछी जेकर अर्थ छी समुद्र। सिंधु नाम से एक नदी अछी जे ई प्रदेश क लगभग बीच बहईत अछी। फ़ारसी सँ कोह जेहन उच्चारण करैत छल। उदाहरणार्थ दस क दहा आ सप्ताह क हफ़्ता (एत कहिक अर्थ ई नै कि ई संस्कृत शब्दसभ के फ़ारसी रूप छल पर ओकर मूल एक होएत)। अतः ओ हिंद कहईत छल। असीरियाई स्रोतसभ मे सातम शताब्दी ईसा पूर्व मे एकरा सिंदा नाम सँ द्योतित कएल गेल अछी।


text:
लॉकडाउन मे किसान सभक मदति करत ई ऐप, घर बैसल बेचू फसल
देश मे कोरोना केर संकटके देखैत 3 मई तक लॉकडाउन लागू अछि। लॉकडाउन सँ किसान सभ बहुत बेसी प्रभावित भेल छथि। हालांकि हुनका सभ लेल एकटा नीक समाचार अछि। केन्द्र सरकार ‘किसान रथ’ नामक मोबाइल ऐप लॉन्च केलक अछि, जाहि सँ किसान सभहक समान मंडी तक पहुँचेबामे आसानी होयत।
ऐप केर माध्यम सं किसान आ व्यापारी फसल केर खरीद आ बिक्री क’ सकैत छथि. एहि ऐप सं किसान आ व्यापारी सभ कें माल ढोबएबला वाहन सभक बारे मे जानकारी भेटत. संगहि ट्रांसपोटर्स सेहो सामान ढुलाई लेल अपन गाड़ी केर रजिस्ट्रेशन करवा सकैत छथि.
हालहि मे केंद्रीय कृषि आ ग्रामीण विकास मंत्री नरेंद्र सिंह तोमर कहलनि जे किसान आ आर्थिक गतिविधि कें पटरी पर अनबाक लेल केंद्र सरकार पूरा कोशिश क’ रहल छथि. वर्तमान परिस्थिति कें देखैत सरकार केर प्राथमिकता किसान केर खेती कें बचाएब अछि. ओहि लेल जे जरूरी कदम अछि से उठाओल जा रहल अछि.
ध्यान देल जेबाक बात ई अछि जे लॉकडाउनक कारण सं देश मे आर्थिक गतिविधि पर ब्रेक लगाओल गेल अछि. गृह मंत्रालय कहलक अछि जे लॉकडाउनक दौरान गैर-जरूरी सामान सभक ऑनलाइन डिलीवरी नहि होएत. लॉकडाउन मे राशन, सब्जी आ मेडिकल केर दुकान खुजल अछि आ जरूरी सामान सभक होम डिलीवरी सेहो कएल जा रहल अछि, मुदा ई-कॉमर्स कंपनी लॉकडाउनक दौरान गैर-जरूरी सामान केर सप्लाई नै करत.


text:
काल्हि पुनः एहि सम्बन्ध मे सन्मार्ग महानगर कोलकाता आधारित आंकड़ा केर हेराफेरी विषय पर रिपोर्ट पृष्ठ ३ पर प्रकाशित कयलक अछि. ओहि रिपोर्ट मे मिथिमीडिया केर नामोल्लेख सेहो अछि जे हरखक विषय. तीनो मास पूर्ण नहि कयलक अछि मिथिमीडिया, मुदा प्रभावी अछि से बुझना जा रहल अछि.
खैर जे हो एकटा मैथिली दैनिक, अनेको पत्रिका, वेब पोर्टल, दर्जनो मैथिल संस्था वला एहि महानगर मे मैथिलक सरकारी संख्या चकित करैत अछि. ओना एहिना आन भाषा-भाषीक संख्या सेहो बहुत कम बता रहल अछि. एहना मे उक्त दैनिक केर सुप्पत रिपोर्टिंग सराहनीय अछि. — मिथिमीडिया डेस्क


text:
समाजवाद
समाजवाद (Socialism) एक आर्थिक-सामाजिक दर्शन छी । समाजवादी व्यवस्थामे धन-सम्पत्तिकें स्वामित्व आ वितरण समाजक नियन्त्रणक अधीन रहैत अछि । आर्थिक, सामाजिक आ वैचारिक प्रत्ययकें तौर पर समाजवाद निजी सम्पत्ति पर आधारित अधिकारसभकें विरोध करैत अछि । ओकर एक बुनियादी प्रतिज्ञा एहो अछि की सम्पदाकें उत्पादन आ वितरण समाज वा राज्यक हाथमे होनाए चाही । राजनीतिकें आधुनिक अर्थमे समाजवादकें पूँजीवाद या मुक्त बाजारक सिद्धान्तक विपरीत देखल जाइत अछि । एक राजनीतिक विचारधाराक रूपमे समाजवाद युरोपमे अठारहम आ उन्नैसम शताब्दीमे निर्माण भेल उद्योगीकरणक अन्योन्यक्रियामे विकसित भेल अछि ।
ब्रिटिश राजनीतिक विज्ञानी हेराल्ड लास्कीद्वारा कहियो समाजवादकें एक एहन टोपी कहने छल जकरा कियो अपन अनुसार पहिन लैत अछि । समाजवादक विभिन्न प्रकार लस्कीकें ई चित्रणकें बहुतेक सीमाधरि रूपायित करैत अछि । समाजवादक एक प्रकार विघटित भऽ चुकल सोभियत सङ्घक सर्वसत्तावादी नियन्त्रणमे चरितार्थ होइत अछि जहिमे मानवीय जीवनक हर सम्भव पहलूकें राज्यक नियन्त्रणमे लाबैक आग्रह कएल गेल अछि । ओकर दोसर प्रकार राज्यक अर्थव्यवस्थाकें नियमनद्वारा कल्याणकारी भूमिका निर्वाहक मन्त्र दैत अछि । भारतमे समाजवादक एक भिन्न प्रकारक शुत्रीकरणक कोशिश कएल गेल अछि । राममनोहर लोहिया, जय प्रकाश नारायण आ नरेन्द्र देवक राजनीतिक चिन्तन आ व्यवहार सँ बाहर आबि प्रत्ययकें 'गाँधीवादी समाजवाद' कऽ संज्ञा देल जाएत अछि ।
समाजवाद अङ्ग्रेजी आ फ्रान्सेली शब्द 'सोसलिज्म' कऽ हिन्दी रूपान्तर छी । १९हम शताब्दीक पूर्वार्धमे ई शब्दक प्रयोग व्यक्तिवादक विरोधमे आओर ओ विचारसभक समर्थनमे कएल जाइत छल जकर लक्ष्य समाजक आर्थिक आ नैतिक आधारकें परिवर्तन छल आ जे जीवनमे व्यक्तिगत नियन्त्रणक स्थान सामाजिक नियन्त्रण स्थापित करनाए चाहैत छल ।
समाजवाद शब्दक प्रयोग अनेक आओर कहियो काल परस्पर विरोधी प्रसङ्गमे कएल जाइत अछि; उदाहरणक लेल समूहवाद अराजकतावाद, आदिकालीन कबायली साम्यवाद, सैन्य साम्यवाद, इसाई समाजवाद, सहकारितावाद, आदि - एतय धरि की नात्सी दलक पूरा नाम 'राष्ट्रिय समाजवादी दल' छल ।
समाजवादक परिभाषा करनाए कठिन अछि । ई सिद्धान्त तथा आन्दोलन, दुनू अओर ई विभिन्न ऐतिहासिक आ स्थानीय परिस्थितिसभमे विभिन्न रूप धारण करैत अछि । मूलत: ई ओ आन्दोलन छी जे उत्पादनक मुख्य साधनसभक समाजीकरण पर आधारित वर्गविहीन समाज स्थापित करवाक लेल प्रयत्नशील अछि आ जे मजदूर वर्गक एकर मुख्य आधार बनाबैत अछि, कियाकी ओ ई वर्गकें शोषित वर्ग मानैत अछि जकर ऐतिहासिक कार्य वर्गव्यवस्थाकें अन्त करनाए अछि ।
इतिहाससम्पादन
आदिकालीन साम्यवादी समाजमे मनुष्य पारस्परिक सहयोगद्वारा आवश्यक चीजसभक प्राप्ति आ प्रत्येक सदस्यक आवश्यकतानुसार ओकर आपसमे बँटवारा करैत छल । मुदा ई साम्यवाद प्राकृतिकें छल; मनुष्यक सचेत कल्पना पर आधारित नै छल । आरम्भक इसाई पादरीसभक रहन-सहनक ढङ्ग बहुत किछ साम्यवादी छल, ओ एक सङ्ग आ समान रूपसँ रहैत छल, मुदा ओकर आय स्रोत धर्मावलम्बीसभक दान छल आ ओकर आदर्श जनसाधारणक लेल नै, नै तँ मात्र पादरीसभधरि सीमित छल । ओकर उद्देश्य सेहो आध्यात्मिक छल, भौतिक नै । ई बात मध्यकालीन इसाई साम्यवादक सम्बन्धमे सेहो सही अछि । पेरु देशक प्राचीन इन्का सभ्यताकें 'सैन्य साम्यवाद' कऽ संज्ञा देल जाइत अछि, मुदा ओकर आधार सैन्य सङ्गठन छल आ ओ व्यवस्था शासक वर्गक हितसाधन करैत छल । नगरपालिकाद्वारा लोकसेवासभक साधनसभक प्राप्त करनाए, अथवा देशक उन्नतिक लेल आर्थिक योजनासभक प्रयोग मात्रक समाजवाद नै कहल जाए सकैत अछि, कियाकी ओ आवश्यक नै अछि की ओकरद्वारा पूँजीवादकें हानी होए । नात्सी दलद्वारा बैङ्कसभकें राष्ट्रियकरण कएल गेल छल मुदा पूँजीवादी व्यवस्था अक्षुण्ण रहल छल ।[१][२][३]
समाजवादक भावनात्मक ढाँचा गढ़ऽ में इङ्ल्यान्डमे सत्रहम शताब्दीक समय इसाई धर्मक दायरामे विकसित लेवलर्स तथा डिग्गर्स आ सोलहम आ सत्रहम शताब्दीक मध्य युरोपमे विकसित होमए वाला एनाब्यापटिस्ट जका र्याडिकल आन्दोलनसभक महत्वपूर्ण भूमिका रहल अछि ।[४][५][६][७][८][९] मुदा समाजवादक आधुनिक आ औपचारिक परिकल्पना फ्रान्सेली विचारकसभ साई-सिमोन आ चार्ल्स फुरिएर तथा ब्रिटिश चिन्तक राबर्ट ओभेनक निष्पत्ति सँ निकलैत अछि । समाजवादक ई शुरुआती विचारक व्यक्तिवाद आ प्रतिस्पर्द्धाक स्थान आपसी सहयोग पर आधारित समाजक कल्पना करैत छल । हुनका विश्वास छल की मानवीय स्वभाव आ समाजक विज्ञान लाधि सामाजिक अर्थकें बेहतर रूप देल जाए सकैत अछि । मुदा वाञ्छित सामाजिक रूपसभक ठोस ब्योरा, ओकरा प्राप्त करवाक रणनीति तथा मानव प्रकृतिक समझकें लऽ ओ दुनू बीच बहुत प्रकारक मतभेद छल । उदाहरणक लेल, साई-सिमोन तथा फुरिएर, रूसोक ई मत सँ सहमत नै छल की मनुष्यक प्रकृति अपन बनावटमे तँ नीक, उदात्त आ विवेकपूर्ण अछि मुदा आधुनिक समाज आ निजी सम्पत्ति ओकरा भ्रष्ट करि देनए अछि । एकर विरोधमे हुनकर तर्क ई छल की मानवीय प्रकृतिकें किछु स्थिर आ निश्चित रूप होएत अछि जकर परस्पर सहयोगक आधार पर आपसमे मेल कराएल जाए सकैत अछि । ओभेनक मत साई-सिमोन आ फुरिएर सँ भिन्न छल । ओकर कहनाम् छल की मनुष्यक प्रकृति बाहरी परिस्थितिसभ सँ तय होएत अछि आ ओकर इच्छित रूप देल जाए सकैत अछि । याह लेल समाजक परिस्थितिसभकें एहन प्रकार सँ परिवर्तन कएल जाना चाही की मनुष्यक प्रकृति पूर्णताक दिस बढ़ल जाए सकै । ओकर अनुसार यदि प्रतिस्पर्द्धा आ व्यक्तिवादक स्थान आपसी सहयोग आ एकताकें बढ़ावा देल जाएत तँ पुरे मनुष्यताक भला कएल जाए सकैत अछि ।
समाजवादक राजनीतिक विचारधारा उन्नैसम शताब्दीक तेसर आ चारिम दशकक समय इङ्ल्यान्ड, फ्रान्स तथा जर्मनी जका युरोपेली देशसभमे लोकप्रिय होमए लागल छल । उद्योगीकरण आ शहरीकरणक तेज गति तथा पारम्परिक समाजक अवसानद्वारा युरोपेली समाजक सुधार आ परिवर्तनक शक्तिसभक अखाड़ा बनाए देनए छल जहिमे मजदूर सङ्घ आ चार्टरवादी समूहसभ लगायत एहन गुट सक्रिय छल जे आधुनिक समाजक स्थान प्राक-आधुनिक सामुदायिकतावादक वकालत करि रहल छल ।
मार्क्स आ एङ्गेल्सद्वारा प्रतिपादित वैज्ञानिक समाजवादक विचार सामाजिक आ राजनीतिक उथलपुथलक ई पृष्ठभूमिमे विकसित भेल छल । मार्क्सद्वारा साई-सिमोन, फुरिएर आ ओभेनक विचारसभ सँ प्रेरणा तँ लेलक, मुदा अपन वैज्ञानिक समाजवादक प्रतिस्पर्धा हुनकर समाजवादकें काल्पनिक घोषित करि देलक । याह पूर्ववर्ती चिन्तकसभक जका मार्क्स समाजवादक कोनो एहन आदर्श नै मानैत छल की ओकर स्पष्ट खाका खीचल जाए । मार्क्स आ एङ्गेल्स समाजवादकें कोनो स्वयं-भू सिद्धान्त नै भए पूँजीवादक कार्यप्रणालीसँ उत्पन्न होमए वला स्थितिक रूपमे देखैत अछि । हुनकर ई माननाए छल की समाजवादक कोनो भी रूप ऐतिहासिक प्रक्रिया सँ आएत । याह समझक कारण मार्क्स आ एङ्गेल्सक समाजवादक विस्तृत व्याख्या केनाए या ओकरा परिभाषित केनाए सेहो कठिन छल । हुनका लेल समाजवाद मुख्यतः पूँजीवादके नकारात्मक प्रत्यय छल जकरा एक लम्बा क्रान्तिकारी प्रक्रियाक आधार पर अपन पहचान स्वयं बनेनाए छल । समाजवादक विषयमे मार्क्सक सभसँ महत्त्वपूर्ण रचना 'क्रिटिक अफ द गोथा प्रोग्राम' छी जहिमे ओ समाजवादकें साम्यवादी समाजक दुई चरणसभकें मध्यवर्ती अवस्थाक तौर पर व्याख्यायित केनए अछि ।
सम्भव अछि की मार्क्सक ई रचनाक प्रकाशन हुनकर मृत्युकें आठ साल बाद भेल छल । ता धरि मार्क्सवादी सिद्धान्तसभमे एकरा बहुत अधिक महत्त्व नै देल जाइत छल । ई विमर्शकें मार्क्सवादक मूल सिद्धान्तसभमे शामिल करवाक श्रेय लेनिनकें जाएत अछि, जे अपन कृति 'स्टेट एन्ड रिभोल्युसन' मे मार्क्सक तर्ज पर समाजवादकें साम्यवादी समाजक रचनामे पहिल या निम्नतर चरण बतौलक । लेनिन कऽ बाद समाजवाद मार्क्सवादी शब्दावलीमे एहि प्रकार विन्यस्त भऽ गेल की कियो व्यक्ति या दल कोनो खास वैचारिक दिक्कतदारीकें बिना स्वयंकें समाजवादी या साम्यवादी कहि सकैत छल । ई विमर्शक विभाजक रेखा ई गप्प सँ तय होइत छल की कोनो दल या व्यक्तिक लेल क्रान्तिकारी गतिविधिसभक तात्कालिक आ दूरगामी लक्ष्य की छी । अर्थात यदि कियो स्वयंकें समाजवादी कहैत छल तँ एकर अर्थ ई होइत छल की ओ साम्यवादी समाजक रचनाकें पहिल चरण पर अधिक जोर दैत अछि । याह कारण अछि की बहुतेक समाजवादी देशसभमे शासन कएनिहार दल जब स्वयंकें कम्युनिस्ट घोषित करैत छल तँ एकरा असङ्गत नै मानल जाइत छल ।
बीसम शताब्दीमे समाजवादक अन्तर्राष्ट्रिय प्रसार तथा सोभियत शासन व्यवस्था एक प्रकारसँ सहवर्ती परिघटनासभ मानल जाइत अछि । ओ एक एहन तथ्य छी जे समाजवादक विचार आ ओकर भविष्यकें गहिरागर जका सँ प्रभावित केनए अछि । उदाहरणार्थ, क्रान्तिक बाद सोभियत सङ्घ ओकर समर्थकसभ आ आलोचकसभ, दुनूक लेल समाजवादक पर्याय बनि गेल । सोभियत समर्थकसभक दलील ई छल की उत्पादनक प्रमुख साधनसभक समाजीकरण, बजारकें केन्द्रीकृत नियोजनक मातहत केनाए, तथा विदेश व्यापार आ घरेलू वित्त पर राज्यक नियन्त्रण जका उपाय अपनेला सँ सोभियत सङ्घ बहुत कम अवधिमे एक औद्योगिक देश बनि गेल । जबकि ओकर आलोचकसभक कथान ई छल की ई एक प्रचारित छवि छल कियाकी विराट नौकरशाही, राजनीतिक दमन, असमानता तथा लोकतन्त्रक अनदेखी स्वयंमे समाजवादक आदर्शकें खारिज करवाक लेल अधिक छल । समाजवादक प्रसारमे सोभियत सङ्घक दोसर भूमिका एक सङ्गठनकर्ताक छल । समाजवादी क्रान्तिक प्रसारक लेल कम्युनिस्ट इन्टरनेशनल जका सङ्गठनक स्थापना करि ओ स्वयंकें समाजवादकें हरावल सिद्ध केलक । ई सङ्गठनद्वारा विश्वक कम्युनिस्ट पार्टीसभकें लम्बा समयधरि दिशा-निर्देशन केलक । सोभियत सङ्घक भूमिकाक तेसर पहलू ई छल की ओ अपन पूर्वी युरोपमे बहुतेक अपनप्रकारक शासन व्यवस्था कायम केलक । अन्ततः सोभियत सङ्घ समाजवादक प्रयोगशाला एहि कारण सेहो मानल गेल कियाकी रूसी क्रान्तिक बाद स्टालिनक नेतृत्वमे ई सिद्धान्त प्रचारित कएल गेल की समाजवादी क्रान्तिकें अन्य देशसभमे प्रसार आरम्भ करैसँ पहिने ओकरा एक टा देशमे पहिने मजबूत कएल जाना चाही । बहुतेक विद्वानसभक दृष्टिमे ई एक एहन शुत्रीकरण छल जे राष्ट्रिय समाजवादकें बहुतेक प्रकारक उभारकें वैधता देलक ।
द्वितीय विश्वयुद्धक बाद शुरू भेल वि-उपनिवेशीकरणक प्रक्रियाक समय समाजवाद आ राष्ट्रवादक ई संश्रय तेसर दुनियाक देशसभमे समाजवादक विकासक एक प्रारूप जका बनि गेल । चीन, भियतनाम तथा क्युबा जका देशसभमे समाजवादक प्रसारक ई एक केन्द्रीय प्रवृत्ति छल । सोभियत समर्थित समाजवादक छोडि ओकर एक अन्य रूप सेहो अछि जे पूँजीवादी देशसभक अप्रत्यक्ष ढङ्ग सँ प्रभावित केनए अछि । सदैव, समाजवादक तर्क आ ओकर आकर्षणक प्रति-सन्तुलित करवाक लेल पश्चिमक पूँजीवादी देशसभकें अपन अर्थव्यवस्थाक आकृतिकें परिवर्तन करि ओकरा कल्याणकारी रूप दै पड़ल । याह सन्दर्भमे स्क्यानडेनभियन देशसभ, पश्चिमी युरोप तथा अस्ट्रेलिया क्षेत्रक देशसभमे किन्सक लोकोपकारी विचारसभ सँ प्रेरित भए सोभियत स्वरुपक समाजवादकें विकल्प गढ़वाक प्रयास कएल गेल । माँगक प्रबन्धन, आर्थिक राष्ट्रवाद, रोजगारक गारन्टी, तथा सामाजिक सेवासभक क्षेत्रकें मुनाफाखोरीक प्रवृत्तिसभ सँ मुक्त करवाक नीति पर टिकल ई कल्याणकारी उपायसभ एकबारगी पूँजीवाद आ समाजवादक अन्तरकें धुमिल करि देने छल । राज्यक ई कल्याणकारी मोडलक एक समय पूँजीवादक विसङ्गती— बेकारी, बेरोजगारी, अभाव, अज्ञान आदिक स्थाई इलाज बतायल जाए रहल छल । ई मोडलक आर्थिक आ राजनीतिक कामयाबीक प्रमाण ई तथ्यकें मानल जाए सकैत अछि की यदि वामपन्थी दायरासभमे ई उपायसभक प्रशंसा कएल गेल तँ दक्षिणपन्थी राजनीति सेहो ओकर खुला विरोध नै करि सकल । द्वितीय विश्व-युद्धक समाप्तिक बाद तीन दशकधरि बाजार केन्द्रित समाजवादक ई मोडल बहुतेक प्रभावशाली ढङ्ग सँ काम करैत रहल ।
मुदा सातम दशकमे मन्दी आ मुद्रास्फीतिक दोहरा मारि तथा कल्याणकारी पूँजीवादक गढ़मे गतिशील सामाजिक आ औद्योगिक असन्तोषक कारण ई मोडलक औचित्यकें लऽ प्रश्न खड़ा होमए लागल । मार्क्सवादी शिविरक विद्वान सेहो लगातार ई कहैत आबि रहल छल की कल्याणकारी भङ्गिमासभद्वारा असमानता आ शोषणकें खत्म नै करि पूँजीवादे कें आओरो मजबूत केनए अछि । ई मोडलक एक आपत्तिजनक पहलू एहो प्रकट भेल की कामगार वर्गक जीवनक बुनियादी सुविधासभ प्रदान करैवला मसिनद्वारा राज्य ओकरासभ पर नियन्त्रण करवाक स्थितिमे आबि गेल अछि ।
सन्दर्भ सामग्रीसभसम्पादन
- ↑ pp. 276–77, A.E. Taylor, Plato: The Man and His Work, Dover 2001.
- ↑ p. 257, W. D. Ross, Aristotle, 6th ed.
- ↑ A Short History of the World. Progress Publishers. Moscow, 1974
- ↑ A Short History of the World. Progress Publishers. Moscow, 1974
- ↑ Oxford Encyclopedia of the Modern Islamic World. New York: Oxford University Press. 1995. प॰ 19. आइएसबिएन 0-19-506613-8. OCLC 94030758.
- ↑ "Abu Dharr al-Ghifari", Oxford Islamic Studies Online, अभिगमन तिथि २३ जनवरी २०१०।
- ↑ And Once Again Abu Dharr. http://www.iranchamber.com/personalities/ashariati/works/once_again_abu_dhar1.php. अन्तिम पहुँच तिथि: 15 August 2011.
- ↑ Hanna, Sami A.; George H. Gardner (1969). Arab Socialism: A Documentary Survey. Leiden: E.J. Brill. pp. 273–74. https://books.google.com/books?id=zsoUAAAAIAAJ&pg=PA273&lpg=PA273#v=onepage&q=&f=false. अन्तिम पहुँच तिथि: 23 January 2010.
- ↑ Hanna, Sami A. (१९६९), "al-Takaful al-Ijtimai and Islamic Socialism", The Muslim World 59 (3-4): 275–86, डिओआई:10.1111/j.1478-1913.1969.tb02639.x, मूलसँ १३ सितम्बर २०१०-के सङ्ग्रहित।


text:
Home » Archives by category » Article » Culture
बेटीक जन्मे दान करय लेल होइत छैकः पिताम्वरी देवीक सुन्दर कथा
लेख – पिताम्वरी देवी कन्यादान “दीदी मां! दीदी मां! अहाँ केँ बड खिस्सा अबैत ये, हमरा एकटा खिस्सा कहु ने।” रेणू केर सात वर्षक भतीजी आँचर पकड़िकय कहय लगलनि । ओ भतीजी केँ कोरा में बैसबैत कहलनि, “आ! तोरा एकटा खिस्सा कहै छियौ ।” ओ भतीजी केँ दुलार करैत कहलनि, “जखनि तोँ पैघ भऽ जेवहिन […]
कन्यादान आ मिथिलाः शोधमूलक लेख-संग्रह केर चारिम कड़ी
कन्यादान आ मिथिला आशा करैत छी राखी नीक सँ मनेलहुँ, भाइ-बहिन बीच स्नेहबन्ध केर रक्षासूत्र बन्हबाक ई परम्परा सच मे मिथिलाक प्राचीन परम्परा सँ इतर हिन्दी सिनेमा द्वारा ‘भाइ-बहिनक प्रेम आ रक्षाबन्धन’ केर महिमामंडन केर असर मानल जाइत अछि – लेकिन भावना उच्च छैक, मानवीय सम्बन्ध मे प्रेम केर महत्व केँ बढेबाक कोनो भी […]
मिथिलाक विवाह मे ओठंगर केर आध्यात्मिक आ व्यवहारिक स्वरूप
कन्यादान यज्ञ (लेख-संग्रह निरन्तरता मे) बन्धुगण, एहि सप्ताह ‘दहेज मुक्त मिथिला’ समूह पर हमरा लोकनि ‘कन्यादान’ समान महायज्ञ ऊपर चर्चा कय रहल छी। भरि सप्ताह वैवाहिक सम्बन्ध केर एहि महत्वपूर्ण केन्द्रीकृत विषय ‘कन्यादान’ पर चर्चाक एकमात्र उद्देश्य यैह अछि जे एकर आध्यात्मिक महत्व केँ हम सब कतेक आत्मसात करैत छी आर कतय संशोधन […]
मिथिलाक विवाह – अत्यंत रोचक आ आध्यात्मिक विध-व्यवहारक वर्णन
मिथिलाक लोकपरम्परा आ विवाहः एक शोध दहेज मुक्त मिथिला फेसबुक समूह पर पैछला सप्ताह वैवाहिक परिचय केर संकलन भेल छल। विवाह लेल उपयुक्त सम्बन्धक विकल्प आजुक समय मे मिथिलावासी लेल चुनौतीपूर्ण भऽ गेल अछि। एहि चुनौतीक कारण कतेको रास महत्वपूर्ण आ आवश्यक परम्पराक क्षरण सेहो भऽ रहल अछि। तेँ समय-समय पर एतय सहभागी हजारों सदस्य […]
रक्षा बन्धन केर सूत्र आ एकर प्रति निज दायित्व-जिम्मेदारीक बोध आवश्यक
राखी पर प्रवीण शुभकामना ई रक्षा सूत्र अपने सभक वास्ते! येन बद्धो बलि राजा दानवेन्द्रो महाबलः। तेन त्वाम् अपि बद्ध्नामि रक्षे मा चल मा चल:!! जहिना दानवक इन्द्र महाबली राजा बलि केँ ई रक्षा सूत्र बान्हि धर्म-कर्म मे उन्मुख कयल गेल छलन्हि जाहि सँ ओ प्रजाक रक्षार्थ अपन जीवन समर्पित कयलनि, सदिखन […]
७ वर्ष बाद मात्र अंगीकृत नागरिकता देबाक बहुमत सँ निर्णय, कांग्रेस आर जसपा केर फरक मत
पुरान समाचार – सन्दर्भ लेल मात्र नागरिकता विधेयक बहुमत सँ पास समाचार साभारः अनलाइनखबर २०७७ असार ७ गते २१:०१ मे प्रकाशित राज्य व्यवस्था समितिक बैठक प्रतिनिधिसभाक राज्य व्यवस्था तथा सुशासन समिति द्वारा नेपाली पुरुष सँ विवाह कयनिहाइर विदेशी महिला केँ ७ वर्ष स्थायी बसोबास कयलाक बादे टा अंगीकृत नागरिकता देबाक व्यवस्था सहितक नागरिकता विधेयक बहुमत […]
कन्यादान आ मानव जीवन मे एकर महत्व आ प्रभाव
कन्यादान दहेज मुक्त मिथिलाक सम्पूर्ण सदस्य लोकनि केँ हम प्रवीण नारायण चौधरीक सादर अभिवादन! आइ दिनांक १ अगस्त २०२० – कोरोनाकाल केर भयावहता सँ निकलि रहल हमरा लोकनिक मानव जीवनक पाँचम मास ‘भारतवर्ष’ मे थिक आर ईश्वर केर विशेष कृपा सँ हमरा लोकनि येनकेनप्रकारेन सुरक्षित छी, किछु अत्यन्त महत्वपूर्ण लोक एहि इहलोक सँ […]
कतार-दोहाक एक कोरोना क्वारन्टाइन सेन्टर सँ मेल नर्स राम अधिन सम्भवक अनुभव
समसामयिक विषय आधारित लेख – राम अधिन सम्भव, दोहा, कतार #As_A_Company_Male_Nurse हमरा देखल covid -19 confirmed case बितल २ महिनामे मोटामोटी एक दर्जन confirmed covid-19 positive case पाओल गेल हमरा कम्पनीमे । Aproximately 30 people who were in closed contact with positive cases were kept in quarantine. ई सभ के हम साधारण signs /symptoms monitor […]
आइ रिलीज होयत प्रवासी मजदूरक पीड़ा पर केन्द्रित गीत “मजदूर छी हम”
२८ जुलाई २०२० । मैथिली जिन्दाबाद!! सिद्धान्त शेखर, मैथिली जिन्दाबाद, मुम्बई । विगत कैक मास सँ कोरोना प्रलयक कारणे वैश्विक संकट तँ अछिये, जाहि वर्ग केँ सभ सँ बेसी समस्या भ’ रहल छन्हि से छथि मजदूर वर्ग आ खास रूपेँ प्रवासी मजदूर आ मध्यम वर्ग । एहि विकट स्थिति पर केन्द्रित अनेको सर्जक लोकनिक गीत, […]
सावन मासक महत्व आ मधुश्रावणीक अर्थ
समसामयिक चर्चा – प्रवीण नारायण चौधरी साओन मासक महत्ता कि सब छैक चूँकि मधुश्रावणी हालहि बीतल अछि, एहि सन्दर्भक कतेको चर्चा एखन बड जोर पर अछि… खास कय केँ ‘टेमी-प्रथा’। कतेको भारी-भरकम विद्वान् लोकनि काफी तर्क-वितर्क आ कुतर्को करैत देखाइत छथि, कतेको लोक टेमी प्रथा स्त्री अधिकार पर घात देखैत छथि, किछु लोक एकरा […]


text:
कलकत्ता: कार्तिक धवल त्रयोदशीक अवसर पर प्रत्येक वर्षक भांति एहू बेर रविदिन भोरे 9 बजे सं महानगरमे कलशयात्रा निकालल गेल. मिथिला विकास परिषद् केर मिथिला महिला मंच द्वारा गिरीश पार्क अवस्थित विद्यापति प्रतिमा सं भूतनाथ मंदिर धरि कलशयात्रा आयोजित भेल. एहि अवसर पर भारी संख्या मे महिला लोकनि कलश ल' राजपथ पर निकलल छलीह.
कलशयात्रा केर उदघाटन स्थानीय विधायक स्मिता बक्शी केलनि. मिथिला विकास परिषद् केर अध्यक्ष अशोक झा ओ मिथिला महिला मंच केर अध्यक्षा शैल झा महिला लोकनि कें कलश द' विदा केलनि. कलशयात्रा मे हजारक संख्यामे मैथिलानी भाग लेलनि.
कलशयात्रामे विद्यापति ओ महादेवक कथा पर झांकी सेहो बनाओल छल जे लोककें अपना दिस आकर्षित करैत छल. कार्यक्रममे महानगरक मैथिल बुद्धिजीवी लोकनि सेहो भाग लेलनि. बाबा भूतनाथ मंदिरमे जल ढारि एकर समापन भेल. ज्ञात हो जे नौ बरख सं मिथिला महिला मंच द्वारा ई आयोजन होइत रहल अछि. भूतनाथ मंदिर केर पुजारी स्व. महिपाल ठाकुर केर प्रेरणा सं शुरू भेल एहि आयोजनक पहिल बेर एहन छल जे महिपाल ठाकुर केर अनुपस्थित छलाह. किछु मास पहिनहि पुजारी महिपाल ठाकुर शिवलोक गमन केलनि.
— मिथिमीडिया ब्यूरो


text:
इटालियन भाषा
इटालियन (अथवा इटलियन) भाषा (Italiano ईटालियानो) इटली के मुख्य आ राष्ट्रियभाषा छी। ई हिन्द-यूरोपीय भाषा-परिवार के रोमान्स शाखामे आवैत अछि। एकर जननी ल्याटिन छी। एकर लिपि रोमन लिपि छी। ई स्विजरल्याण्ड के दुईटा क्याण्टन के सेहो राष्ट्रियभाषा छी। कोर्सिका (फ्रान्सीसी), त्रियेस्ते (यूगोस्लाविया) के किछ भाग तथा सानमारीनो के छोट प्रजातन्त्रमे सेहो इटालियन बाजल जाइत अछि।[१][२]
इटली के बोलीसभ[सम्पादन करी]
इटली मे अनेक बोलीसभ बाजल जाइत अछि जाहिमे सँ किछ त साहित्यिक इटालियनसँ बहुत भिन्न प्रतीत होइत अछि। ई सभ बोलीसभमे परस्पर एतेक भेद अछि जे उत्तरी इटली के लोन्बार्द प्रान्तक निवासी दक्षिणी इटली के कालाब्रिया के बोली शायद ही समझ सकत् वा रोममे बसोबास करै वाला केवल साहित्यिक इटालियन जनै वाला विदेशी रोमानो बोली (रोम के त्राएतेवेरे समाज के बोली) के शायद ही समझ सकत्। इटालियन बोलीसभक नाम इटालियन प्रान्तसभक सीमासभसँ हल्का-फूल्का मिलैत अछि। स्विजरल्याण्डसँ मिलि गेल उत्तरी इटली के किछ भागसभमे लादीन वर्ग के बोलीसभ बाजल जाइत् अछि-जे रोमान्स बोलीसभ छी; स्विजरल्याण्डमे सेहो लादीनी बाजल जाइत अछि। वेनत्सियन बोलीसभ इटली के उत्तरी पश्चिमी भागमे बाजल जाइत् अछि, भेनिस नगर एकर प्रतिनिधि केन्द्र कहल जाऽ सकैऽ छी। पीमौते, लिगूरिया, लोम्बार्दिया तथा एमीलिया प्रान्तसभमे एहि सभ नामसभक बोलीसभ बाजल जाइत् अछि जे किछ-किछ फ्रान्सीसी बोलीसभसँ मिलैत अछि। ल्याटिन के अन्त्य स्वर के एहिमे लोप भऽ जाइत अछि-उदाहरणार्थ फात्तसभ (तोस्कानो), फेत्त (पीमोतेसे) ओत्तो, ओत (आठ)। तोस्काना प्रान्तमे तोस्काना वर्ग के बोलीसभ बाजल जाइत् अछि। साहित्यिक इटालियन के आधार तोस्काना प्रान्त के, विशेषकरि के फ्लोरेन्स के बोली (फियोरेम्तीबो) रहल अछि। ई ल्याटिन के अधिक समीप कहल जाऽ सकैऽ छी। कंठ्य के महाप्राण उच्चारण एकर प्रमुख विशेषता अछि-यथा कासा, कहासा (घर)। उत्तरी आ दक्षिणी बोलीसभक क्षेत्रसभक बीचमे होए के कारण सेहो एहिमे दुनु वर्गसभक विशेषतासभ किछ-किछ समन्वित भऽ गेल अछि। उत्तरी कोर्सिका के बोली तोस्कानोसँ मिलैत अछि। लान्सियो (रोम केन्द्र), ऊम्बिया (पेरूज्या केन्द्र) तथा मार्के के बोलीसभक एक वर्गमे रखल जाऽ सकैऽ छी आ दक्षिण के बोलीसभमे अब्रूज्जी, काम्पानिया (नेपल्स प्रधान केन्द्र), कालाब्रिया, पूल्या आ सिसिली के बोलीसभ प्रमुख अछि-एकर सभसँ प्रमुख विशेषता ल्याटिन के संयुक्त व्यञ्जन ण्ड के स्थान पर न्न, म्ब के स्थान पर म्म, ल्ल के स्थान ड्ड के भऽ जानाए सार्देन्या के बोलीसभ इटालियनसँ भिन्न अछि।
एक ही मूल स्रोतसँ विकसित होएतो एकर भिन्नता ई बोलीसभमे कदाचित् ल्याटिन के भिन्न प्रकारसँ उच्चारण करै मे आवि गेल होएत्। बाहरी आक्रमणसभक सेहो प्रभाव पडल होएत्। इटली के बोलीसभमे सुन्दर ग्राम्य गीत अछि जेकर अखन सङ्ग्रह भऽ रहल अछि आ अध्ययन सेहो कएल जाऽ रहल अछि। बोलीसभमे सजीवता आ व्यञ्जनाशक्ति पर्याप्त अछि। नोपोलीतानो के लोकगीत त अधिक प्रसिद्ध अछि।
साहित्यिक भाषा[सम्पादन करी]
९हम शताब्दी के आरम्भ के एक पहिल "इन्दोवीनेल्लो वेरोनेसे" (वेरोना के पहिने) मिलैत अछि जाहिमे आधुनिक इटालियन भाषा के शब्दसभक प्रयोग भेल अछि। ओकर पूर्व के सेहो ल्याटिनी अपभ्रंश (लातीनो बोल्गारे) के प्रयोग ल्याटिनीमे लिखल गेल हिसाब के कागजपत्रसभमे मिलैत अछि जे आधुनिक भाषाके प्रारम्भ के सूचना दैत् अछि। सातम् आ आठम् शताब्दीमे लिखित पत्रसभमे स्थानसभक नाम तथा किछ शब्दसभक रूपमे मिलैत अछि जे नवीन भाषा के द्योतक छी। साहित्यिक ल्याटिनी आ जनसामान्य के बोलीमे हल्का-हल्का अन्तर बढित गेल आ बोली के ल्याटिनीसँ ही आधुनिक इटालियनक विकास भेल। ई बोली के अनेक नमूनासभ मिलैत अछि। सन् ९६० मे मोन्तेकास्सीनो के मठ के सीमा के पञ्चायत के प्रसङ्गमे एक गवाही के बयान तत्कालीन बोलीमे मिलैत अछि; एहि प्रकारक बोली तथा ल्याटिनी अपभ्रंशमे लिखित लेख रोमक सन्त क्लेमेन्ते के गिरजामे मिलैत है। ऊम्ब्रिया तथा मार्के मे सेहो ११हम १२हम शताब्दीक भाषा के नमूनासभ धार्मिक स्वीकारोक्तिसभक रूपमे मिलैत अछि, मुद्दा इटालियन भाषा के पद्यबद्ध रचनासभक उदाहरण सिसिलीक सम्राट् फ्रेडरिक द्वितीय (१३हम शताब्दी) के दरबारी कविसभ के मिलैत अछि। ई कवितासभ सिसिली के बोलीमे रचल गेल होएत्। श्रृङ्गार ही ई कवितासभक प्रधान विषय छी। पिएर देल्ला विन्या, याकोपो द अक्वीनो आदि अनेक पद्यरचयिता फ्रेडरिक के दरबारमे छल। ओ स्वयम् कवि छल।
वेनेवेत्तो के युद्ध के पश्चात् साहित्यिक आ सांस्कृतिक केन्द्र सिसिली के बजाय तोस्काना भऽ गेल जतय शृङ्गारविषयक गीतिकाव्य के रचना भेल, गूइत्तोने देल वीवा द आरेज्जो (मृत्यु १२९४ ई.) ई धारा के प्रधान कवि छल। फ्लोरेन्स, पीसा, लूक्का तथा आरेज्जोमे ई कालमे अनेक कविसभ तत्कालीन बोलीमे कवितासभ लिखीलक्। बोलोन (इता. बोलोन्या) मे साहित्यिक भाषा के रूप स्थिर करवाक प्रयास कएल गेल। सिसिली आ तोस्काना काव्यधारासभ साहित्यिक इटालियन के जे रूप प्रस्तुत केलक ओकरा अन्तिम आ स्थिर रूप देलक "दोल्चे स्तील नोवो" (मीठगर नवीन शैली) के कविसभ। ई कविसभ कलात्मक संयम, परिष्कृत रुचि तथा परिमार्जित समृद्ध भाषाक एहन रूप रखलक् जे आगा के बहुतरास शताब्दी के इटालियन लेखक ओकर आदर्श मानि के एहिमे लिखैत रहत्। दांते अलीमिएरी (१२६५-१३२१) एहि नवीन शैलीमे, तोस्काना के बोलीमे, अपन महान कृति "दिवीना कोमेदिया" लिखलक्। दांते "कोन्वीविओ" मे गद्य के सेहो परिष्कृत रूप प्रस्तुत केलक आ गूइदो फाबा तथा गूइत्तोने द आरेज्जो के कृत्रिम तथा साधारण बोलचाल के भाषासँ भिन्न स्वाभाविक गद्य के रूप उपस्थित केलक। दांते तथा "दोचे स्तील नोवो" के अन्य अनुयायीसभमे अग्रगण्य अछि फ्रोन्चेस्को, पेत्रार्का आ ज्वोवान्नी बोक्काच्यो। पेत्रार्का फ्लोरेन्स के भाषा के परिमार्जित रूप प्रदान केलक तथा ओकरा व्यवस्थित केलक। पेत्रार्का के कवितासभ आ बोक्काच्चो के कथासभ इटालियन साहित्यिक भाषा के अत्यन्त सुव्यवस्थित रूप आगा रखलक्। पाछा के लेखकसभ दांते, पेत्रार्का आ बोक्काच्यो के कृतिसभसँ शताब्दी धरि प्रेरणा ग्रहण केलक।
१५हम शताब्दीमे ल्याटिनी के प्राचीन साहित्य के प्रशंसकसभ ल्याटिनी के चलावे के चेष्टा केलक आ प्राचीन सभ्यता के अध्ययनवादीसभ (मानवतावादी-म्यानिस्ट) नवीन साहित्यिक भाषा बनावे के चेष्टा केलक, मुद्दा एही ल्याटिनी प्राचीन ल्याटिनीसँ भिन्न छल। ई प्रवृत्ति के फलस्वरूप साहित्यिक भाषा के रूप कि होएत्, ई समस्या खाड भऽ गेल। एक दल विभिन्न बोलीसभ के किछ तत्व लके एक नयाँ साहित्यिक भाषा गढि के पक्षमे छल, एक दल तोस्काना, विशेषकर फ्लोरेन्स के बोली के ई स्थान देए के पक्षमे छल आ एक दल, जाहिमे पिएतरो बेम्बो (१४७०-१५८७) प्रमुख छल, चाहैत छल जे दांते, पेत्रार्का आ बोक्काच्यो के भाषा के ही आदर्श मानल जाए। म्याकियावेली सेहो फियोरेम्तीनो के ही पक्ष लेलक। तोस्काना की ही बोली साहित्यिक भाषा के पद पर प्रतिष्ठित भऽ गेल। आगा सन् १६१२ मे क्रूस्का एकेडेमी इटालियन भाषा के प्रथम शब्दकोश प्रकाशित केलक जे साहित्यिक भाषा के रूप के स्थिर करवाकमे सहायता प्रदान केलक।
१८हम शताब्दीमे एक नयाँ स्थिति आएल। इटालियन भाषा पर फ्रेन्च के अत्यधिक प्रभाव पडनाए शुरू भेल। फ्रेन्च विचारधारा, शैली, शब्दावली तथा वाक्यांशसभसँ आ मुहावरा के अनुवादसभसँ इटालियन भाषाके गति रुकि गेल। फ्रान्सीसी बुद्धिवादी आन्दोलन ओकर प्रधान कारण छल। इटालियन भाषा के अनेक लेखकसभ-आल्गारोत्ती, वेर्री, बेक्कारिया- नि:संकोच फ्रेन्च के अनुसरण केलक। शुद्ध इटालियन के पक्षपाती एहिसँ बहुत दु:खित भेल। मिलान के निवासी अलेस्सान्द्रो मान्जोनी (१७७५-१८७३) ई स्थिति के सुलझौलक्। राष्ट्र के एकता के लेल ओ एक भाषा के होनाए आवश्यक मनैत छल आ फ्लोरेन्स के भाषा के ओ स्थान के उपयुक्त समझैत् छल। अपन उपन्यास "ई प्रोमेस्सी स्पोसी" (सगाई भेल) मे फ्लोरेन्स के भाषा के साहित्यिक आदर्श रूप ओ स्थापित केलक आ एहि प्रकार तोस्काना के भाषा ही अन्तिम रूपसँ साहित्यिक भाषा बनि गेल। इटली के राजनीतिक एकता प्राप्त करि लेए के बाद ई समस्या निश्चित रूपसँ हल भऽ गेल।
सन्दर्भ सामग्रीसभ[सम्पादन करी]
- Simone, Raffaele (2010). Enciclopedia dell'italiano. Treccani.
- Berloco, Fabrizio (2018). The Big Book of Italian Verbs: 900 Fully Conjugated Verbs in All Tenses. With IPA Transcription, 2nd Edition. Lengu. आइएसबिएन 9788894034813. https://books.google.co.in/books?id=DYynDwAAQBAJ&pg=PA1#v=onepage&q&f=false.
- Palermo, Massimo (2015). Linguistica italiana. Il Mulino. आइएसबिएन 9788815258847.


text:
बलिप्रदानक लेल छागर सभकेँ नहा ओकरा
गरदनिमे फूलक माला पहिरा देल गेल रहैक. माला ककरो कनैलक बनल रहैक, ककरो
तीरा फूलक आ' ककरो मिला-जुलाकेँ सबरंगा फूलक.
दुर्गा आगाँमे
देबालक एहिकोनसँ ओहि कोण धरि नाम-चाकर केराक भालरि जोड़िकऽ बिछा देल गेल
रहैक. छागर सभक तऽ होश उड़ल रहैक. जे गामक जतेक पैघ आ' टाका बला लोक, से
ततेक पैघ छागर पोसि रखने छल. कबुला बला सब थोड़े छोटो छागर, कम दाममे
भेटलासँ आनि रखने छल. एहिक्रममे गाम भरिक छोट-पैघ, प्रायः डेढ़ सय छागरक
बलि प्रदान शुरु भऽ गेल रहैक. माइकपर लिस्टमे सँ माइकपर नाम पुकारल जाइ आ'
छागरबला वा ओकर जन-बोनिहार महिषामे छागरक मुड़ी ढुका किल्ली लगा देइत रहैक
आ' बलि पाचक (छागर कटनिहार) 'दुर्गा माइक जय....'कहैत छपाक दऽ
छागरक मुड़ी काटि देइत रहैक. एक गोटे मुड़ीकेँ सरबामे लऽ दुर्गाक आगाँमे
राखल केराक पातपर राखि अबैत छल आ' धर लऽ छागरबला कात भऽ जाइत छल. मुड़ीमे
छागरक जीह बहरायल, कुचायल आ' आँखि टक-टकायल रहैत छलैक आ' धरमे टाँग
छटपटाइत रहि जाइत छलैक. फेर वएह क्रम...दुर्गा माइक जय...होइ आ...छपाक. कोनो-कोनो जुआयल छागरक बलि देइ मे बलि पाचककेँ दू कि तीनो छऽ
मारय पड़ैत रहैक गरदनि पर आ' छागर जोड़-जोड़सँ मेँऽ..मेऽऽऽ करैत चुप्प भऽ
जाइत छल.
बचलाहा छागर सभ एक-दोसरा दिस तकैत मेमिया रहल छल. जेना ओकरा सबकेँ
लागि रहल छलैक जे पहिले जेना राक्षस सब मनुक्खकेँ पकड़ि-पकड़ि अपन कुल
देवता लऽग बलि देइत छल आ' उत्सव मनबैत छल, तहिना ई मनुक्ख-राक्षस ओकरा
सबकेँ पकड़ि-पकड़ि बलि दऽ रहल छैक...आ' फेर जयघोषक स्वर तेज भऽ जाइत
छैक...दुर्गा माइक जय....छपाक...छपाक. — अनमोल झा
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News


text:
खालिद हुसेनी
खालिद हुसेनी (Persian: خالد حسینی [ˈxɒled hoˈsejni]; English: /ˈhɑːlɛd hoʊˈseɪni/; जन्म मार्च ४,१९६५ अफगानिस्तान मे भेल छल । ओ अफगानिस्तान मुलक अमेरिकि डाक्टर तथा उपन्यासकार छथि। हाल ओ अमेरिकी नागरिक छथि ओ पन्ध्र वर्षक उमेरसँ रहैत आएल अछि । हुनका सन २००३ मे द काइट रनर उपन्यास लिख साहित्यक जगतमे प्रवेश केने छल । हुनका हाल धरि २टा उपन्यास प्रकाशित अछि। उपन्यास अ थाउजेन्ड स्पेलेन्डिड् सनस् छी।
प्रारम्भिक जीवन[सम्पादन करी]
हुनकर अपन बचपन काबुल मे बिताने छल । उनकर पिता विदेश मन्त्रालयमे काम करैत छल जबकि उनकर माँ फारसी साहित्य सिखावैत छल । हुनका भारतीय सिनेमा सँ बहुत उत्कृष्ट भऽ एहीसँ प्रेरणा मिलल । हुनका शास्त्रीय फारसी काव्यमे अधिक दिलचस्पी रखा करैत छल । हुनका पतङ्ग उडावैके बहुत शख छल आ एहिमे आधारित अपन पहिल पुस्तक " द काइट रनर " मे एकर वर्णन कएल गेल अछि।
वर्तमान जीवनी[सम्पादन करी]
कुछ समय लेल , डा. हुसेनी ने संयुक्त राष्ट्र कऽ लेल अपन काम लिखेके लेल आ जारी रखैके लेल अपन चिकित्सा अभ्यास छोड डेलक हैउनके तीसरे उपन्यास, "एण्ड द माउणटेन्स एकोड", कऽ न्यू यार्क टाइम्स द्वारा एही प्रकार स्वागत करल गेल की "अखन तक कऽ सबसँ आश्वासन आ भावनात्मक रूपसँ भर मनोरन्जक कहानी "। उनकर पत्नी रोया, आ उनकर दुई बच्चा, उत्तरी कैलिफोर्निया मे अपन घर मे रहैत अछि।


text:
हम्मर गाम चतरा के ब्रह्मस्थानक
मिथिलाक गाम – मिथिलाक धरोहरः चतरा, मधुबनी
– जुही कर्ण
हम्मर गाम भेल (मधुबनी जिला) चतरा । हम गाम पर करीब 2-3 साल पर 7 -8 दिन लेल जाय छी, कोलकाता में पापा के सरकारी रेलवे में नौकरी छलय ओहि लेल हुनको गाम बहुत कम जेनाय होबय लगलैन । हम्मर गाम पर हमरा ‘ब्रह्मपुरा’ नामक जगह छय, ओतय के मंदिर हमरा बहुत पसंद अइछ। ओहिठाम सँ किछुए दूरी पर #उचैठ दुर्गास्थान छय, पोखरी भीर पर स्कूल और सलहेश महाराज के मंदिर सेहो छय। बचपन में नय बुझल छल जे ओ देवता छथिन, हम खेल-खेल में बाघ, हाथी, शेर, महाराज पर चढ़िकय खूब बैसिकय छेड़-छाड़ करैत रही, आब सदिखन हुनका सब केँ देवता बुझिकय गोर लागय छी ।
संलग्न फ़ोटो जे देने छी से हम्मर गाम पर ब्रह्मस्थान पर छय, जतय हाट लागय छय और ई गाछ पर बड़का-2 टा के चमगादड़ (बादुर) भरल छय। सुनय छि जे ई गाछक बादुर के अपन ग्रास बनाबय छथि से रातों-रात खून बोकएर क मइर जाय छय ।
एत्त दुर्गापूजा सेहो धूमधाम स होय छय, और झंडा पूजा सेहो होय छय। हम्मर गाम पर रविवार के दिन रामायण पाठ सब सेहो होय या, हम्मर चाची के अप्पन पब्लिक स्कूल छय घरे पर, बहुत रास बच्चा सब आबय छय शिक्षा लेब के लेल, हम्मर गाछी, हम्मर सबसे पसंदीदा जगह अइछ । और बेसी किछ नय पता ।


text:
आस्मा जहाँगीर
आस्मा जहाँगीर (उर्दू: عاصمہ جہانگیر २७ जनवरी १९५२ – ११ फरवरी २०१८) पाकिस्तानी मानवाधिकार कार्यकर्ता, वकील आ पाकिस्तानी मानवअधिकार आयोगक संस्थापक आ प्रथम अध्यक्ष छल।[१][२] ओ पाकिस्तानक सुप्रीम कोर्टमे कार्यरत छल। आस्मा हाशीसभ पर पडल बेबस लोगसभक लेल आवाज बुलन्द करवाक लेल जानल जाइत छल। ओ समाजसेविका छल आ मुख्यतः अल्पसंख्यक समुदाय आ महिलासभक लेल कार्य करैत छल।
ओ पहिल सयुंक्त राष्ट्रक " आस्थाक स्वतन्त्रता " पर अगस्त २००४ वाचिका छल (पहिने मानवअधिकार संघ तथा बादमे मानवअधिकार आयोग)। मृत्यसँ पहिने ओ पाकिस्तानक मानवअधिकार आयोगक अध्यक्ष छल।
आस्माक दुनिया भरि के तमाम मञ्चसभ पर बाजय के लेल बजाएल जाइत छल। पाकिस्तानमे ओ ओसभक गिनल-चुनल आवाजसभमे सँ एक छल जे खुला रुपसँ पर सैन्य शासन आ सरकारक भ्रष्टाचारक विरुद्ध बाजैत छल।
प्रारम्भिक जीवन[सम्पादन करी]
आस्मा जहाँगीरक जन्म १९५२ मे लाहौरमे एक सम्पन्न परिवारमे भेल, जे मानवअधिकार क्षेत्रमे अधिक सक्रिय छल। हुनकर पिता मालिक जिलानी एक सरकारी कर्मचारी छल, जे बादमे राजनीतिमे आएल आ सैनिक तानाशाहीक विरोध करैत जेल सेहो गेल छल। ओ अनेकौं बेर बेबाकीसँ पाकिस्तानी सेनाद्वारा पूर्वी पाकिस्तान (वर्तमानमे बाङ्गलादेश)मे कएल गेल नरसंहारक विरोध केलक। हुनकर माता सह-शिक्षाद्वारा सञ्चालित महाविद्यालयमे ओ समय शिक्षा लेलक जखन अनेकौं महिलासभ शिक्षासँ वञ्चित छल।
सन्दर्भ सामग्रीसभ[सम्पादन करी]
- ↑ "पाकिस्तान: मानवअधिकार कार्यकर्ता आसमा जहाँगीर नै रहील", बीबीसी हिन्दी, ११ फ़रवरी २०१८।
- ↑ बारेठ, नारायण (२०१०-०१-२३), "BBC Hindi - भारत - लेखकों के बीच भी आईपीएल की चर्चा" (हिन्दीमे), अभिगमन तिथि २०१८-०२-१२।


text:
लहान नगरपालिका
लहान नगरपालिका नेपालक सगरमाथा अञ्चलक सिराहा जिला के एक नगरपालिका छी। महेन्द्र राजमार्गमा अवस्थित सिरहा जिलाक लहान नगरपालिका सुन्दर, शान्त आर हराभरा अछि। यी राजधानी, काठमाडौंक लगभग ३५० किलोमिटर (99.3 माइल) पूरव अवस्थित छी। यी समुद्र स्तर से 111 मिटर उचाइम छी। [१]
वि.सं. २०३२ म सरकार द्वारा लहान बजार, लहान गोठ आर सिग्याही मटियर्वा गाविस मिलाक नगरपञ्चायत स्थापना कएल गेल छल । नगरपालिकाक २०३३ सँ २०५४ साल धरि पाँच बेर निर्वाचन भेल । पाँच पटक निर्वाचनमा लगातार तीन बेर लगन लाल चौधरी नगर प्रमुखम विजयी भेल छल। वि.सं. २०३३क निर्वाचन पहिल प्रधानपञ्चक रूपम रामलोचन महतो आर उप-प्रधानपञ्चमा विश्वनाथ चौधरी विजयी भेल छल। तहिना २०४९ सालक निर्वाचनम नगर प्रमुखम लगनलाल चौधरी आर उप-प्रमुखमा प्रकाश बहादुर के.सी. विजयी भेल छल। वि.सं. २०५४ क निर्वाचनम प्रमुखमा मुनी साह आर उप-प्रमुखम राजेन्द्र महतो विजयी भेल छ्हल । ओकर तोकल समयम निर्वाचन नै भेलाक कारन् श्री ५क सरकारद्वारा नगरप्रमुखम प्रकाश बहादुर के.सी. आर उप-प्रमुखम सागरलाल चौधरीक मनोनित कएल गेल।


text:
आई भोरे भोर चाह पीबाक काल काल मे हमरा पुछए लागलीह, “अहाँ ओसामा बिन लादेन’क बारे मे की जानैत छी?”
हम कहलिअन्हि, “ओसामा के बारे मे कोनो बात आब नुकाएल अछि की?”
हुनकर जवाब छलन्हि, “ओ अरब जगत के दोसर खट्टर काका छलैथ।”
हमरा नहि बुझल छल जे हमर प्रतिद्वन्द्वी अफगानिस्तान के कबायली इलाका मे रहैत अछि. खट्टर काका आ ओसामा बिन लादेन मे समानता ताकब सबहक मजाल नहि. मुदा जखन कल्पना अपन चरम सीमा केँ पार कऽ जैत छैक तऽ ओहि ठाम सँ कल्पना कयनिहार’क बतहपन शुरु होइत छैक. अहाँक काकी’क हऽद जानबाक लेल हम हुनका खोदनाय शुरु केलहुँ.
हम हुनकर पहिल प्रश्न’क जवाब दैत कहलिअन्हि, “ओसामा बिन लादेन मात्र एकटा आतँकवादी छल आ हुनकर गति ओहने भेलनि जेना कोनो सामान्य आतँकवादी’क होएत छन्हि. आतँक’क एतेक बड़का साम्राज्य कोनो काज नहि एलनि. अमेरिका हुनकर घर मे जा केँ मारि देलकनि आ किनको कानो कान खबरो नहि भेलनि”।
“तऽ अहुँ वैह बुझैत छी जे बाँकी दुनियाँ बुझैत छैक”, अहाँ लोकनिक काकी अपन इन्टरनेट सँ ताकल जानकारी पर कनफ़िडेन्ट छलीह आ हम ई पहिने भाँपि गेल छलहुँ।
“हम कहलहुँ ने, ओसामा अरब जगत के दोसर खट्टर काका छलाह” ओ फेर सँ वैह दोहराबैत कहलीह.
“ओसामा एकटा कोर्पोरेट जगत के सी.ई.ओ छलाह” सोझे सोझ अपन मुद्दा पर आबैत अहाँ’क काकी हमरा कहलैथ.
“कोन कार्पोरेशन के ओ सी.ई.ओ छल यै” हम पुछलिअनि।
“आतँकवाद अपने आप मे एकटा कार्पोरेशन छैक. एतय वैह नियम सब लागू होएत छैक जे दोसर बहुराष्ट्रीय कम्पनी मे लागू होएत छैक. कोनो भी बहुराष्ट्रीय कम्पनी सन दुनियाँ के प्रत्येक कोन मे आतँकवाद’क आफ़िस होएत छैक. ओहिना रीक्रुटमेन्ट होएत छैक. नफ़ा-नुकसान ओहिना होएत छैक. कम्पनी’क क्वाटरली रिजल्ट ओहिना घोषित काएल जैत छैक. किछु विशेष तरह’क जनता’क ओहि मे इन्वेस्टमेन्ट रहैत छैक आ एहि कम्पनी’क पर्फ़ोरमेन्स’क आधार पर आतँकवादी रुपी कम्पनी’क शेयर’क मूल्य घटैत बढैत रहैत छैक आ ओहिना आतँकवाद’क पैसा बी.एस.ई. आ डाउ जोन्स मे लागल रहैत छैक.”
एक सँग एतेक बात हमरा बुझि मे नहि आएल. हम कहलिअनि, “अहाँक एतेक बात हमरा अपच लागि रहल अछि”
ओ तपाक सँ उत्तर देलैथ, “साधारण बात अछि. आई काल्हुक नवयुवक जखन कोनो कम्पनी मे भर्ती होएत छैक तऽ की देखैत छथि. कम्पनीक की पर्फ़ोरमेन्स छै? यदि तीन साल काज काएल जाए तऽ प्रोफ़ाइल मे की बढ़ोतरी हेतैक, दरमाहा कतेक भेटतैक आ पर्क कतेक भेटतैक”
हम चुप छलहुँ आ ओ अपन तरँग मे छलीह, “ओसामा के कोरपेरेट मे भर्ती होबए सँ पहिने अफगानी, पाकिस्तानी आकि पस्तुनी यूवक यैह देखैत छथि जे हुनकर कैरियर कतय नीक रहतैक, अलकायदा मे, तालीबान मे, या जैशे मुहम्मद मे. जे अमुक यूवक केँ नीक दरमाहा आ पर्क दैत छैक ओतैये जाइत छैक.”
“आ फेर ओ लोकनि नौकरी कोना चेन्ज करैत छैक” हम चुटकी लैत पुछलिअनि.
हमर चुटकी पर ओ एना प्रतिक्रिया देलथिन जे मानू हमरा हुनकर बात बुझबाक योग्यते नहि अछि.
मुदा जवाब तऽ हुनका देनाइए छलनि, ओ कहय लागलीह, “कम्पनी मे जेना लोक नौकरी चेन्ज करैत छैक, ओसामा के लड़ाका तहिना नौकरी चेन्ज करैत छैक. जे बेसी दरमाहा देत ओतय चलि जायत. दोसर बात कम्पनी’क ब्रैन्ड मूल्य ओहि मे बहुत महत्वपूर्ण स्थान राखैत छैक. अतः यदि कोनो यूवक जैशे-मोहम्मद छोड़ि कम पैसा मे अलकायदा ज्वाइन कऽ लैथ तऽ कोनो अनर्गल नहि. ओना प्रत्येक कम्पनीक भाँति आतँकवादी सँगठन सेहो चाहैत छैक जे हुनकर कम्पनी मे सबसँ बेसी प्रतिभाशाली यूवक होबए जाहि सँ सँगठन दिन दूना आ राति चौगूना बढ़ए”.
आब हुनकर बात किछु तर्कसँगत लागि रहल छल, हम कहलिअन्हि, “से तऽ ठीक छै, मुदा ई बताउ जे प्रत्येक कार्पोरेशन के लक्ष्य होइत छै जे बेसी सँ बेसी पैसा कमाएल जाए. ओसामा के लक्ष्य तऽ एहेन नहि छल.”
“से अहाँ के के कहलक. आतँकवादी सँगठनक लक्ष्य मात्र पैसा होएत छैक. पैसा’क अलावा आओर किछु नहि” अहाँक काकी जोर दैत कहलथिन्ह.
हम हुनकर गप्प सँ सँतुष्ट नहि छलहुँ. “पैसा तऽ दोसरो तरीका सँ कमाएल जा सकैत छैक, एहेन रास्ता ओ लोकनि किएक चुनए छै”
हमरा तुरन्ते उत्तर भेट गेल, “आओर नहि तऽ की? अफ़गानिस्तान के आठवाँ पास नवयूवक केँ सोफ़्टवेयर कम्पनी मे नौकरी भेटतैक.”
“आ ओ जेहाद फेहाद...” हम पुछलिअनि.
“मात्र एकटा देखाबा. पैसा कमेनाई मुख्ये टा नहि अपितु मात्र एकेटा लक्ष्य. जे आतँकवादी सँगठन जतेक बड़का घटना के अँजाम दैत छैक ओकर मारकेट वैल्यू ओतबी बढ़ैत छैक. इहो एकटा सर्विस इन्डस्ट्री थीक जतय आदमी के मूल्य कोनो आओर चीज सँ बेसी होएत छैक”, काकी अपन जवाब सँ हाजिर छलीह.
आब हमरा लागय लागल छल जे काकी’क बात मे किछु दम जरुर छैक. हम कहलिअनि, “जँ अहाँक बात सत्य थीक, तऽ लागले हाथ इहो बता दिअ, जे आब आतँकवादी सँगठन के की हेतैक. ओसामा बिन लादेन तऽ मरि गेलैक.”
हम देखलहुँ जे काकी’क मुँह मे बुरलेल शब्द आबैत आबैत रुकि गेलनि. पत्नीधर्म इन्टरनेट सँ जोगाएल जानकारी पर बेसी भारी पड़ि रहल छलनि. ओ शालीनता सँ उत्तर देलथिन, “ओसामाक मरने किछु नहि होएत. जेना कोनो पैघ कम्पनी’क सी.ई.ओ. “रिटायर हर्ट” भऽ गेलाह. कम्पनी’क परफोर्मेन्स किछु दिन’क लेल डाँवाडोल रहत. फेर सँ वैह. कोनो दोसर लोक एहि पद केँ ग्रहण करताह आ कम्पनी केँ उपर लऽ जेबाक लेल प्रयत्न करताह”.
मोन होएत छल जे इन्टरनेट हमर जवानी मे किएक नहि आएल. अहाँ लोकनिक काकी’क बुद्धि चालीस साल पहिने खुजि जाइते. काकी’क सँ हम हारि मानि गेल छलहुँ आ हुनकर तर्क पर हम स्तब्ध भऽ चुपचाप बैसल छलहुँ. स्त्रीगण अपन पति केँ हारि मानैत नहि देखि सकैत छथि. हमरा सान्त्वना दैत कहलैथ, “ओसामा’क मरला’क बाद एखन आतँकवाद रुपी कार्पोरेट मे मन्दी अछि.”
काकी उपसँहार मे एकटा छोट सन लेक्चर दऽ देलीह, “आतँकवाद एकटा सर्विस इन्डस्ट्री थीक जाहि मे मुख्य उद्देश्य अछि पैसा लऽ केँ दोसरा लेल किछु काज करब थीक. एहि मे आउटसोर्सिँग सेहो होएत छैक. अमेरिका अरब जगत मे कब्जा केवल तेल’क पोलिटिक्स लेल केने छल. आ अरब जगत’क व्यापारी ओसामा सन लोक केँ फण्डिँग कऽ तेल’क सत्ता अपने हाथ मे राखए चाहैत छथि. ई सब पैसाक लेल खीचातानी होइत अछि. आ तथाकथित आतँकवादी एकटा स्किल्ड सोफ्टवेयर वर्कर सँ बढ़ि के किछु नहि”.
जखन हुनकर लेक्चर खत्म भेल तऽ हम जोर सँ श्वाँस छोड़लहुँ. ओसामा मरि चुकल छल. अहाँक काकी एहि स्थिति केँ आतँक’क मन्दी कहि रहल छलीह. आ एतय किछु दिन सँ हम अखबार मे पढ़ि रहल छलहुँ. भारत मे एकटा फेर सँ रीसेशन आबि रहल छल. काकी मँदी पर अपन वक्तव्य दऽ रहल छलीह. डर भेल कहीँ रिसेशन पर जँ हुनकर बहस शुरु भऽ जान्हि तऽ हुनका रोकब कठिन.
हलाँकि दू टा प्रश्न एखनहुँ मस्तिष्क मे बिर्र्रोह उठेने छल—जे खट्टर काका आ ओसामा बिन लादेन मे समानता की? आ दोसर जे आतँकवादक रिसेशन मे जन सामान्य पर की असर होएत छैक. अपने लोकनिक काकी अपन उफ़ान पर छलीह. हम चुप्पे रहबा मे अपन फायदा देखलहुँ. बाद मे अवसर भेटला पर एहि दू टा विषय केँ फेर सँ खोदब.


text:
ज्ञात हो जे तेज नारायण झा केर ननिहाल मनपौर छलनि आ हुनक प्रारंभिक शिक्षा एतहि भेल छलनि. खिरहर हाइ स्कूलक छात्र रहल तेज नारायण झा मिथिला लेल अनेक काज कयने छथि. हुनका सं प्रवासी मैथिल कार्यकर्ता आ कार्यक्रम बेर-बेर लाभान्वित भेल अछि. सूत्र सं भेटल खबरि अनुसार हुनक अंतिम संस्कार नानी गाम अर्थात मनपौर मे कयल जायत.
मिथिला विकास परिषद् केर राष्ट्रीय अध्यक्ष अशोक झा सहित मैथिल समाज हुनक निधन पर गहीर संवेदना प्रकट कयलक अछि. मैथिली युवा साहित्यकार मिथिलेश कुमार झा मिथिमीडिया कें संवेदना जनबैत कहलनि जे हुनक जिनगी कोनो मैथिल संतान लेल पाठ सदृश अछि. संपूर्ण रूप सं क्षण भरि मे बेसी किछु नहि कहल जा सकैत अछि त' एक बात मोन पडैत अछि. हुनका धर्म, भाषा-संस्कृति सं अगाध प्रेम छलनि. मुदा ओ पहिने एक देवतुल्य मानव छलाह. अपन गाम लग ओ मुसलमान सभ कें कब्रगाह लेल अपन जमीन दान देने छथि. जखन कि ओ कट्टर हिन्दू मैथिल बुझल जाइत रहलाह अछि. एतबे नहि ओ सार्थक काज लेल मुक्त हस्त दान देबयवला मे सं छलाह. बाबाधाम केर बाट मे विश्रामगृह निर्माण करओने छथि जे उल्लेखनीय अछि. ओ अनेक संस्था आदि सं जुडल छलाह. वैदेही सेवा मंच सं किछु विशेष रूपें जुडल रहलाह.
युवा मैथिलीकर्मी रूपेश त्योंथ तेज नारायण झा विषय मे एक सोशल साइट पर किछु एना अभिव्यक्त केने छथि—
किछु वर्ष पूर्व तेज नारायण झा मिथिला समाद केर कार्यालय आयल छलाह. सम्पादक तारा कान्त झा सं गप-शप क' न्यूज केबिन दिस बढलाह. सम्पादक महोदय हमरा दिस आंगुर देखबैत कहलथिन यैह छथि रूपेश जिनक कएक बेर जिकिर करैत छलहुं. हम अपन सीट छोडि ठाढ़ भ' गेल छलहुं. ओ गामक नाओ पुछ्लनि फेर बहुत रास गप्प कयलनि. असल मे ओ खिरहर हाइ स्कूल केर छात्र रहल छलाह आ हम सेहो. खिरहर, मनपौर, दुर्गौली, त्योंथा आ बेनीपट्टी केर अनेक पुरना गप्प क्षण भरि मे कहि देबाक प्रयास मे छलाह तेज नारायण बाबू. एहि सं पहिनहि सं हिनका विषय मे अनेक बात हमरा ज्ञात छल. कोलकाता केर प्रमुख मैथिल सेवी मे हिनक गिनती ओहिना नहि होइत अछि.
एहिना पछिला साल अपन एक भैयारी केर बियाह मे नवगाम (दड़िभंगा) बरियाती गेल छलहुँ. ई ओतय पहुंचल छलाह. हिनक बिगड़ल स्वास्थ्य केर जनतब हमरा छल तथापि लगभग मध्य राति मे हिनक उपस्थिती अचंभित कयलक. जखन हुनक गाड़ी पंडाल लग आयल त' हम अपन मित्र मंडली सभक संग हंसी मजाक मे लीन छलहुं. हिनक गाड़ीक नंबर देखि हम जोर सं बजलहुं— ई त' कलकतिया गाड़ी छौ रे भाइ !!! हमर गप्प पर मित्र-मंडली खूब जोर सं ठहक्का बजाड़ने छल. गाड़ी सं बहराइत तेज नारायण झा बाजल छलाह-की कलकत्ता सं गाड़ी एतय नहि आबि सकैछ??? सभ चुप भ' गेल छल.
हिनका संगे यएह दू खेप सोझा-सोझी भेंट अछि. ओना मिथिला-मैथिली हिनक योगदान कें सदति मोन राखत. (मिथिमीडिया सेन्ट्रल डेस्क)


text:
इरी ताल
इरी ताल उत्तर अमेरिकाका पाँच बडका तालमध्ये चाथा बडका ताल छी । विश्वका तालसभ्मे ई दशा बडका ताल छी । ई ताल ह्युरन आ ओन्टारियो तालक बिचमे अवस्थित अछि । सीमाक हिसाबमे एकर उत्तरी किनारमे क्यानाड़ा, दक्षिण-पूर्वमा न्युयाेर्क, पेनसिलभेनिया तथा ओहायो, पश्चिममे मिचिगन तथा ओहायो राज्यसभ रहल अछि । ई तालक अधिकतम लंबाइ उत्तर-पूर्वसँ दक्षिण-पश्चिमतक २४५ माइल एवम् औसत चौड़ाइ ५० माइल (२८ सँ ५८ माइलतक ) तथा क्षेत्रफल ९,६०० वर्ग माइल रहल अछि । ई ताल समुद्र सतहसँ ५७३ फुटक उचाइमे रहल अछि ।[२] अहिमे रहल पानीका अधिकतम गहिराइ २१० फुट अछि औसत गहिराइ १०० फुट अछि । ओन्टारियो तालके छोइड आरो सब तालक पानी एहिमे अाबै मिलैत अछि । इरि तालका पानीक निकास नायागरा नदीद्वारा भेल अछि आ ई ओंटारियो तालमे खसैत अछि ।
सन्दर्भ सामग्रीसभ[सम्पादन करी]
- ↑ State of Ohio, Division of Geological Survey, Lake Erie Facts, Accessed May 4, 2013
- ↑ २.० २.१ २.२ २.३ २.४ २.५ US Environmental Protection Agency, Great Lakes Factsheet No. 1, Accessed May 4, 2013
- ↑ Shorelines of the Great Lakes
बाह्य जडीसभ[सम्पादन करी]


text:
काइलियन एम्बाप्पे
काइलियन एम्बाप्पे(Kylian Sanmi Mbappé Lottin) (फ्रेञ्च उच्चारण: [kiljan (ə)mbape]; जन्म २० दिसम्बर १९९८) एक फ्रान्सेली व्यवसायिक फुटबल खेलाडी छथि । १९ बर्षक उमेरमे हिनका विश्वक उत्कृष्ट युवा फुटबलर घोषणा केलक । साथ हिनका फुटबल जगतक आवेवाला नक्षत्रक रूपमे सेहो चित्रण केने अछि। बोन्डी युथ एकेडेमीमे होएत एम्बाप्पेक चर्चा चुलिएल छल जे कारण फ्रान्सक व्यवसायिक फुटबल क्लब एएस मोनाको हिनका व्यवसायिक फुटबलमे डेब्यु करै निम्ता देल्क । सन् २०१५ मे मोनाकोसँ डेब्यु करै ओ अपन जादुयी खेल प्रशिक्षक, समकक्षी आ दर्शक सबक ध्यान अपनदिश केन्द्रित करै सफल भेल । उत्कृष्ट प्रदर्शनक बल मोनाको सन् २०१६-१७ कऽ लिग-१ उपाधी जितैल सफल भेल । ई उपाधी मोनाको १७ बर्षपछा जितल छल । एक बर्षपछा, फ्रान्सेली क्लब फुटबलक महारथी पेरिस सेन्ट-जर्मेन एम्बाप्पेके अपन क्लबमे भित्रालक । एम्बाप्पेके अपन क्लबमे लायाब पिएसजी १८ करोड युरो खर्च केने छल ।
प्रारम्भिक जीवनसम्पादन
फ्रान्सक राजधानी शहर पेरिसमे जन्मिएकल एम्बाप्पेका वुवा विलफ्रिड एम्बाप्पे क्यामरूनमे जन्मिएल छथि । ओ फुटबल प्रशिक्षक समेत छथि। तहिना काइलियन एम्बाप्पेकी आमा फेजा लमारी सेहो अफ्रिकी मुलुक अल्जेरियामे जन्मिएल छथि जे पुर्व हेन्डबल खेलाडी छथि। काइलियनक भाई इथान एम्बाप्पे पेरिस सेन्ट-जर्मेनक १२ बर्ष निचाक फुटबल टिमसँ खेलैत् अछि । काइलियनका पिता धर्मपुत्र पालने छल जेकर नाम केम्बो इकोको छी जे एक व्यवसायिक फुटबलर छथि । एम्बाप्पे बाल्यकालमे क्रिस्टियानो रोनाल्डोक तस्विर आ पोस्टरसभ अपन घरके भित्तामे सजावैत छल ।
क्लब जीवनसम्पादन
प्रारम्भिक करियरसम्पादन
"उसँग तकनीकी कौशल र भिजन छ जुन अधिकांश केटाकेटीमा हुँदैन । उसको टाउको पछाडी आँखा छ । कहाँ हानेको बल कता जान्छ भनेर उसले पुर्वानुमान लगाउन सक्छ ।”
२०१६–१७ सिजनसम्पादन
उपाधि तथा सम्मानसम्पादन
सन्दर्भ सामग्रीसभसम्पादन
- ↑ "Number 29 for Kylian Mbappé", PSG.fr, Paris Saint-Germain Football Club, २ सितम्बर २०१७, अभिगमन तिथि १४ सितम्बर २०१७, "पिएसजीका नयाँ स्ट्राइकर एम्बाप्पेले २९ नम्बर जर्सी लगाउने"


text:
ब्रिटिश राजतन्त्र
ब्रिटिश राजतन्त्र (अङ्ग्रेजी: British Monarchy, ब्रिटिश मोनार्की), वृहत ब्रिटेन आ उत्तरी आयरल्यान्डक संयुक्त राजशाहीक संवैधानिक राजतन्त्र छी । ब्रिटिश एकाधिदारुकक संयुक्त राजशाही समेत कुल १५ राष्ट्रमण्डल प्रदेशसभ, मुकुटिया निर्भर्ता आ समुद्रपार प्रदेशसभक राजमुकुटसभ सत्ताधारक एकराजीय सम्प्रभु होमएक गौरव प्राप्त अछि । वर्तमान सत्ता-विद्यमान शासक, ६ फरबरी वर्ष १९५२ सँ महारानी एलिजाबेथ द्वितीय छी जखन ओ अपन पिता जर्ज छठम् सँ राजगद्दी उत्तराधिकृत केनए छल ।
सम्प्रभु आ ओकर तत्काल परिवारक सदस्य देशक विभिन्न आधिकारिक, औपचारिक आ प्रतिनिधि कार्यसभक निर्वाह करैत अछि । सत्ताधारी रानी/राजा पर सैद्धान्तिक रूप सँ एक संवैधानिक शासकक अधिकार निहित अछि, मुदा शताब्दीसँ पुरान आम कानूनक कारण सम्प्रभु अपन अधिकतर शक्तिसभक अभ्यास मात्र संसद आ सरकारक विनिर्देशसभक अनुसारे कार्यान्वित करवाक लेल बाध्य अछि । याह कारण सँ, एकरा वास्तविक तौर पर एक संसदीय सम्राज्ञता मानल जाइत अछि । संसदीय शासक होमएक नाता, शासकक अधिकतर अधिकार, निष्पक्ष तथा गैर-राजनैतिक कार्यसभ धरि सीमित अछि ।


text:
पराम्बा जानकी जीक प्राकट्य दिवस पर प्रवीण शुभकामना
१ मई २०२०, विराटनगर। मैथिली जिन्दाबाद!!
आइ पराम्बा जानकी केर प्राकट्य दिवस थिक। वैसाख मास, शुक्ल पक्ष, नवमी तिथि – शास्त्र मतानुसार आजुक दिन हलेष्ठि यज्ञ सँ घट (घैल) मे जगज्जननी जानकी मिथिलाक महाराजा शिरध्वज जनक केँ प्राप्त भेलखिन। बाल्यकालहि सँ अद्भुत क्षमताक लीला कयनिहाइर साक्षात् लक्ष्मीक अवतार नारायणावतार श्रीराम संग मानव रूप मे भेलनि, आर ओ लोकनि साधारण मानव राजकुमार-राजकुमारीक रूप मे प्रस्तुत करैत धर्म विरूद्ध राक्षसी अत्याचार केर समाधान कयलनि, रामराज्यक स्थापना कयलनि, जगत भरि मे हुनका लोकनिक प्रतिष्ठा बनलनि जे आइ धरि पुश्त-दर-पुश्त हमरा लोकनि ‘सीताराम-सीताराम’ नाम भजैत अपन जीवन केँ सफल बनेबाक लेल आतुर बनैत छी।
जानकी जी केँ देवता लोकनिक सभा मे सर्वश्रेष्ठ देवीक रूप मे मान्यता भेटलनि। देव सभा मे समस्त देवी-देवताक अवतारक समीक्षा भेला उत्तर सीता सर्वेश्रेष्ठ देवी सिद्ध भेलीह।
बहुत बच्चे छलीह त कहियो भगवतीक घर निपबाक क्रम मे बायाँ हाथे शिवधनुष उठा लेने छलीह। माता सुनयना ई दृश्य देखलीह त तुरन्त राजा जनक केँ बजाकय देखेलीह। “देखू त अपन बुचिया कतेक चमत्कारी अछि, एतेक विशाल शिवधनुष केँ बायाँ हाथ सँ उठाकय भगवतीक घर निपि रहल अछि।” राजा जनक मंत्रमुग्ध, विस्मित, चकित भऽ ई दृश्य देखिते रहि गेला। तहिये निर्णय भेल छल जे जानकीक विवाह वैह परमवीर पुरुष सँ हेतनि जे एहि शिवधनुष केँ भंग कय सकता। आर सब बुझिते छी जे सीता स्वयंवर कोना आयोजित भेल, केना सब राजा-महाराजा-राजकुमार लोकनि केँ आमंत्रण पत्र पड़ल आर केना गुरु विश्वामित्र संग अयोध्यानरेश दशरथक दुइ वीर राजकुमार राम आ लक्ष्मण ओतय अयलाह, कोना धनुष भंग भेल आर फेर केना जानकी संग राघवक विवाह भेल।
कतेक कुतर्की जखन ई बजैत अछि जे ‘दहेज प्रथा’ राजा जनकहि द्वारा चलायल गेल… ओ बहुत रास दहेज अपन जमाय आ समधि केँ देने छलाह। अरे भाइ! पहिने त स्वयंवर सँ वीर पुरुष रामचन्द्र हुनकर वर चुनेलाह, तदोपरान्त राजा जनक अपन स्वेच्छा सँ हुनका आ अपन समधि केँ राजा योग्य जे व्यवहार होइत छैक से सब कयलनि। बेटीक कन्यादान पर दानक संग दक्षिणा धर्मसम्मत आ विधिवत् देलनि। ई फालतू बात ‘दहेज प्रथा’ कतय सँ आयल? तखन त कुतर्कक कोनो जवाबे नहि छैक, लागल रहू!
जानकी जी राजसी ठाठ-बाठ छोड़िकय श्रीराम संग वनवास गमन केर प्रतिज्ञा कयलीह। हुनका सासु-ससूर बहुत बुझेलखिन। मुदा ओ पत्नीक धर्म पतिक अनुगामिनी होयब थिक से कहि ओहेन कठोर व्रत केँ पालन कयलीह। वनवासक अन्तिम वर्ष मे राक्षसी अत्याचारक शिकार बनि गेलीह। रावणक अपहृता बनितो जाहि तरहें पतिव्रता स्त्रीक रूप मे अपन शक्ति-सामर्थ्य-समर्पणक प्रदर्शन करैत छथि से स्त्री-धर्म केँ सदैव सर्वोच्च सम्मान योग्य बना दैत अछि। रावण समान खतरनाक वीर हुनका छुबियो तक नहि पेलक। परञ्च अपन स्वामी सँ एहि तरहें दूर भेला उपरान्त जाहि करुण स्वरूपक लीला-प्रस्तुति जानकी कयलीह, से हम मानव लेल बुझय आ धारण करय योग्य अछि। आवेग आ आवेश मे आबि हमरा लोकनि कनिको टाक दुःख वर्दाश्त नहि कय पबैत छी, लेकिन ओतेक राक्षसी सभक पहरा मे जानकी जाहि सूझबूझ सँ अपना केँ व्रत-धर्मक पालन करैत निर्वाह करैत छथि, ई सब केहनो कठोर हृदय केँ पसिझा दैछ।
रामायण मे जानकी संग हनुमानक भेंट आ प्रभु श्रीरामचन्द्र जी द्वारा रामक प्रेमक प्रतीक चिह्न मुन्द्रिका दय अपन परिचय दैत जाहि तरहें आगाँ रावण आ ओकर फौज केँ समाप्त करैत हुनका एहि फाँस सँ मुक्त करेबाक वादा करैत छथि, एहि सुन्दर घटनाक्रम केँ ‘सुन्दरकाण्ड’ कहिकय चरित्रगान कयल गेल अछि। आइयो भक्तहृदयक लोक जखन सुन्दरकाण्डक पाठ कय लैत छथि त तत्क्षण हुनका जानकी, हनुमान, राम आ समस्त देवलोकक सार्थक शक्तिक कृपा प्राप्त होइत छन्हि।
जानकीक लीला ओना त वैह टा सर्वथा बुझि सकैत छथिन, मुदा हमरा लोकनि श्रीरामक भार्याक रूप मे हुनका द्वारा अग्नि-परीक्षा सँ अपन सतीत्व प्रमाणित करबाक चरित्र, पुनः राज्य सँ निर्वासित जीवन जियय लेल पति केँ बौंसब, एतेक तक कि प्रजामत मे महारानी प्रति दुविधा आ सन्देहक अवस्था केँ अपन कठोर निर्वासित जीवन जिबैत गर्भ मे रहल श्रीरामक अंशरूपी सन्तान केर जन्म दैत ओकरा सभक माध्यम सँ अयोध्याक प्रजा केँ उचित जवाब देबाक कठोर प्रतिज्ञा करब, आ से लव-कुश केर रूप मे परमवीर सन्तान केँ जन्म, शिक्षा, दीक्षा आ ज्ञान केर अम्बार सँ आच्छादित कय प्रमाणित करब…. आह! केकर मज्जाल छैक जे ई सब कार्य साधारण मानव रहैत कय देत। आ से मैथिली कयलीह। हमर बेर-बेर प्रणाम अछि! अन्त मे, पराम्बा ईहो लीला कयलीह जे भले अहाँ कतबो सत्य पर रहब, लेकिन लोकक दुविधा समाप्त नहि होयत। राजा राम संग पुनर्मिलन उपरान्तहु धर्मसंकट प्रस्तुत भेला पर पुनः अपन पतिक मर्यादा केँ शिरोमणि बनेबाक हिसाब सँ जानकी अपन माय ‘धरती’ केर कोरा मे समा गेलीह, तदनोपरान्त श्रीराम सेहो जलसमाधि लय दुविधा मे फँसल प्रजा केँ सदा-सदा लेल पश्चाताप-प्रायश्चित लेल छोड़ि दैत छथि। आब, ओ प्रजा जे सीताराम केँ चिन्हि सकल से भजैत अछि। बाकी.. ओ अपने अपन हाल जनैत अछि।
किछु सज्जन एहनो छथि जे जानकीक पक्ष लैत श्रीरामहि पर प्रश्न ठाढ करैत छथि। कचहरी मे श्रीराम केँ मुजरिम केर कटघरा मे ठाढ कय सीताजीक इच्छा विपरीत हुनका तरफ सँ इजलास चलबैत छथि। अरे भाइ! ई अहाँक प्रकृति थिक। अहाँक जन्महि एहि लेल भेल अछि। तुलसीदास जी रामायण लिखय सँ पहिनहि ब्रह्माक एहि संसार मे नीक-बेजा सब तरहक लोक हेबाक बात कहने छथि। हमर गुरुदेव सेहो कहला जे एहि तरहक विमर्श मे सिर्फ अपन आस्था आ विश्वास प्रति दृढ रहि भजबाक कार्य केँ निरन्तरता दैत शान्ति सँ जीवन व्यतित करी। तेँ, सभक काज सब कय रहल अछि, अहाँ सेहो करू। अस्तु!
दहेज मुक्त मिथिलाक अध्यक्षा स्वयं जानकी जी छथि, हम साधारण मानव हुनकर नीति केँ प्रतिनिधित्व दय रहल छी सेहो अपन तुच्छ-ओछ बौद्धिकता आ कर्मठता सँ। एहि मे त्रुटि संभव अछि। क्षमा करथि हमरा सभक अध्यक्षा – पराम्बा जानकी!
आजुक दिवस ५ गोट आन्दोलनी, रंजू झा, झगड़ू मंडल, सुरेश उपाध्याय, दीपेन्द्र दास आ विमल शरण – ठीक ८ वर्ष पहिने मिथिला राज्य केँ स्थापनाक मांग लेल अनशन पर बैसल आन्दोलनी पर बम सँ हमला कयल गेल छल ताहि मे ई लोकनि शहादत देने छलथि – हिनका लोकनि केँ स्वयं जानकी अपन सायुज्यता प्रदान कयलीह। मिथिला राज्य अपन भौगोलिक रूप मे मान्यता अवश्य पाबि गेल, नामकरण मे लोक सब पेंच लगबैत अछि…. ओकरा सभक लेल एतबे इशारा करबय जे पूर्व मे मैथिलीक विरूद्ध पेंच लगेनिहार रावण, खर-दुषण, कालनेमि, आदिक कि हश्र भेलैक आ वर्तमानहु मे बमकाण्डक आरोपी सभक कि हश्र भेल छैक से सोचय-बुझय आ ताहि अनुसारे अपन धर्मक रक्षा कय सकय त कय लियय। बेस त! जानकी नवमी आ मैथिली शहीद दिवसक संयुक्त शुभकामना! नमन!!


text:
बूढानीलकण्ठ मन्दिर
बूढानीलकण्ठ नेपालक काठमाडौं जिलाम अवस्थित प्रसिद्ध तीर्थस्थल छी। ई काठमाडौं उपत्यका उत्तर तर्फ शिवपुरी डाडाक काखम अवस्थित अछि। एहि देवस्थलक लगक स्थानसभक सेहो बूढानीलकण्ठ कहैत अछि।
स्थापना तथा नामाकरण[सम्पादन करी]
प्राचीन समयमा समुद्र मन्थन कालम बहुमूल्य रत्नहरू आर अमृत समेत उपलब्ध भकऽ भयङ्कर कालकुट विष सेहो अगाडि निकलल आवल देवता आर असुरसभ बीच कोलाहल भेल । भगवान् शिव कोलाहलक साम्य करवाक उक्त विष पान केनए छल । उक्त विष पिव उपयुक्त नै भेलाहक अपन गर्दनम अड्काक राखन् छल। विषक प्रभावसँ शिवक गर्दन नील रङ्गक भगेलाह कारण वहि द्ववार उनका नीलकण्ठ कहल जाईत अछि । बूढ शब्द आदरार्थी वाचक भेलाहसँ पुजनीय अर्थम विभूषित करवाक हेतु नीलकण्ठक अगाडि बूढा शब्द राखल गेल अछि हिन्दू धर्मावलम्बीसभक मान्यता अछि। ई प्रस्तर मूर्ति भगवान विष्णुक छी विश्वास करल जाईत अछि तहिना मूर्ति, चतुर्भुज भगवान नारायणक प्रतित होइत अछि । भगवानका चारहातमध्ये तीन हातमा शङ्ख, चक्र आर गदा रहल अछि तहिना चारिम हातम कमलक फूल भेलाहक फरक विभूति खरानी डल्ला जेहन देखल जाईत अछि । भगवान् नीलकण्ठक प्रस्तुत शेषशायी पोखरी परिसरम अन्य देवीदेवताका मूर्तिसभ एवं शिवलिङ्गसभक साथै सत्तल, पाटीसभक साथ यज्ञशाला, होम कुण्डसभ सेहो अछि । भगवानक दर्शन पूजन करला सँ धन धान्यादि परिपूर्ण होवक साथै स्त्री पुत्रसँ सुख सन्तोष भ अन्तम नारायण गति प्राप्त होएत् अछि तेहन नेपाल महात्म्य, हिमवत्खण्डमा उल्लेख कएल गेल अछी।


text:
आमान परिवर्तन क काज भेल पूरा, नवंबर स चलत ट्रेन
पटना । दरभंगा-नरकटियांगज आमान परिवर्तन क तहत बचल 40 किलोमीटर रेल लाइन कए 28 महीना क मेगा ब्लॉक क बाद पूरा क रेल परिचालन लेल तैयार क लेल गेल अछि। एकर संगहि दरभंगा-नरकटियांगज-गौरखपुर रेल खंड क बीच आमान परिवर्तन तक काज सेहो पूरा भ गेल अछि। हालांकि एहि रेलखंड पर ट्रेन क परिचालन मे एखन तीन मास आओर लागि सकैत अछि, मुदा सोमदिन एहि रेलखंड पर ट्राइल इंजन विदा कैल गेल। रक्सौल स विदा भेल इंजन नव पटरी पर सुचारू रूप स चलल। प्लेटफार्म और स्टेशन पर सिविल वर्क क काज पूरा भेलाक बाद ट्रेन परिचालन शुरू क देल जाएत। एहि रेल खंड क खुलबा स दरभंगा नहि केवल बडी रेल लाइन क माध्यम स गोरखपुर स सीधा जुडि़ जायत, बल्कि दरभंगा आ दिल्ली क दूरी सेहो 100 किलोमीटर कम भ जाएत। एहि रेलखंड पर सबस पहिने दरभंगा-अजमेर ट्रेन चलेबाक उम्मीद अछि। कामख्या कटरा क सेहो परिचालन एहि रास्ते प्रस्तावित अछि।


text:
मूल अधिकार
मूल अधिकार या मौलिक अधिकार ओ अधिकार छी जे लोगसभके जीवनक लेल अति-आवश्यक या मौलिक समझल जाइत अछि ओ अधिकारकें मूल अधिकार (Fundamental Rights) कहल जाइत अछि । प्रत्येक देशके लिखित अथवा अलिखित संविधानमे नागरिकके मूल अधिकारक मान्यता देल गेल अछि । ई मूल अधिकार नागरिकक निश्चात्मक रूपमे प्राप्त अछि तथा राज्यक सार्वभौम सत्ता पर अङ्कुश लगाबैक कारण नागरिकक दृष्टिसँ एहन अधिकार विषर्ययात्मक कहल जाइत अछि । मूल अधिकारक एक दृष्टान्त अछि राज्य नागरिकसभक बीच परस्पर विभेद नै करत । प्रत्येक देशक संविधानमे एकर मान्यता अछि ।
मूल अधिकारसभकें सर्वप्रथम विकास ब्रिटेनमे भेल जब सन् १२१५ मे सम्राट जोनकें ब्रिटिश जनता प्राचीन स्वतन्त्रतासभकें मान्यता प्रदान करैक हेतु म्याग्ना कार्टापर हस्ताक्षर करै पर बाध्य करि देनए छल ।


text:
कवि- कुन्दन कुमार मल्लिक, जन्म- ०८ दिसम्बर, १९७९, ग्राम-बलियारी, प्रखण्ड- झंझारपुर (मधुबनी)। पिता- श्री कृत्यानन्द
मल्लिक, माता- श्रीमती गायत्री मल्लिक। शिक्षा- स्नातक (रसायन शास्त्र)। सर्वप्रथम प्रकाशित रचना हिन्दी मासिक पत्रिका
"विज्ञान प्रगति"क वर्ष १९९७ के वार्षिक विशेषांक मे। "कतेक रास बात"क प्रेरणा सँ मैथिली लेखनक प्रति अग्रसर। एहि मंचक
लेल नियमित रुप सँ लेखन आ वर्तमान मे एकर सम्पादक सदस्य। सम्प्रति ग्रुप सनोफी एवेंटीस, बंगलोर मे मेडिकल रिप्रेजेंटेटिव पद पर कार्यरत। सम्पर्क- मो. +९१-९७३९००४९७०, ई- मेल- kkmallick@gmail.com
मुँह ताकैत अछि चिडय,
तहिना मुँह तकैत छी हम,
एहि परदेस में,
कहैत अछि चिडय,
आब घुरि चलु,
अपन देश केँ,
गाम छुटल, घर टुटल,
आबि एहि परदेस में,
माँ-बाबूजी बाट ताकैत छथि,
आब ओ मुँह ताकैत छथि,
जेना मुँह ताकैत अछि चिडय,
कहैत अछि चिडय,
आब अहाँ घुरि चलु,
छी हम आब फँसि चुकल,
कंठ तक धँसि चुकल,
शहरक एहि मायाजाल में,
कहैत अछि चिडय,
एकरा अहाँ तोडि चलु,
आब अहाँ घुरि चलु,
सभ किछु अहाँ बिसरल,
आबि एहि मायाजाल में,
होली बिसरल, दिवाली बिसरल,
राखी लेल हाथ तरसल,
घर सून, दलान सून,
अहाँ बिनु किनको सोहाग सून,
यार छूटल, भजार छूटल,
गाम-घरक बाट बिसरल,
कहैत अछि चिडय,
एकरा अहाँ जोडि चलु,
आब अहाँ घुरि चलु,
कहैत अछि आब चिडय,
अहाँ लेल सभ मुँह तकैत छथि,
जेना मुँह ताकैत अछि चिडय।
(श्री सुभाष चन्द्रजीक अनुरोध पर प्रवासी जीवन पर लिखल एहि कविता केँ हम हुनक प्रीत्यर्थ उत्सर्ग करैत छी- कुन्दन कुमार मल्लिक।)


text:
महेश भट्ट
महेश भट्ट (जन्म: २० सितंबर, १९४८) भारतीय हिन्दी फिल्म निर्माता आर निर्देशक छी। ओ मंज़िलें और भी हैं (१९७४) सँ अपन निर्देशन कार्य क शुरुआत केने छल। इनका द्वारा निर्देशित फिल्म सारांश (१९८४) मॉस्को अंतर्राष्ट्रीय फिल्म उत्सव मे दिखाएल गेल छल आर साथ ही एकर कहानी लिखई के कारण इनका सर्वश्रेष्ठ कहानी क फिल्मफेयर पुरस्कार सेहो मिलल। ई अपन भाई मुकेश भट्ट के साथ कब्ज़ा (१९८८) नामक फिल्म के निर्माण के साथ ही निर्माता सेहो बनि गेल।
व्यक्तिगत जीवन[सम्पादन करी]
प्रमुख फिल्मसभ[सम्पादन करी]
बतौर लेखक[सम्पादन करी]
बतौर निर्देशक[सम्पादन करी]
बतौर निर्माता[सम्पादन करी]
सन्दर्भ सामग्रीसभ[सम्पादन करी]
- ↑ Sawhney, Anubha (१८ जनवरी २००३), "The Saraansh of Mahesh Bhatt's life", Times Of India, अभिगमन तिथि १७ फरवरी २०१२।


text:
मनकामना, स्याङ्जा
मनकामना, स्याङ्जा नेपालक गण्डकी अञ्चलक स्याङ्जा जिलाक एकटा गाँउ विकास समिति छी।[१][२]
जनसङ्ख्या[सम्पादन करी]
नेपालक वि.सं. २०६८ क जनगणना अनुसार मनकामना, स्याङ्जा गाविसक जनसंख्या ४,३८५ अछि।[३]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ "नेपाल सरकार स्थानिय विकास मन्त्रालय", स्थानिय विकास मन्त्रालय, नेपाल सरकार।
- ↑ "मनकामना, स्याङ्जा गाविस (संक्षिप्त परिचय)", मेरो स्याङ्जा डटकम, १६ बैशाख, २०६७, अभिगमन तिथि १६ बैशाख।
- ↑ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अभिगमन तिथि नोभेम्बर २०१२।


text:
दरभंगा सं मुम्बई लोकमान्य तिलक टर्मिनस के लेल एकटा नवका ट्रेन मिलल अछि. एहि ट्रेनक नाम अछि कर्मभूमि एक्सप्रेस आओर नंबर अछि 12545 आओर 12546. एहि ट्रेन के मुख्यमंत्री नीतीश कुमार पटना सं 25 तारीख के रिमोट कंट्रोल सं शुरू करथिन्ह.
एहि ट्रेन के चलला सं मुम्बई रूट पर यात्रा करय वाला लोक के सुविधा होएतन्हि. अखन तक खबर के अनुसार ई ट्रेन कर्मभूमि एक्सप्रेस दरभंगा सं
गुरुवार के खुलि क शनिदिन लोकमान्य तिलक टर्मिनस मुम्बई पहुंचत. मुदा एहि मे फेरबदल संभव अछि.
मुम्बई दिस जाए सं पहिने आ फेर यात्रा करय सं पहिने एक बेर स्टेशन सं एकर टाइम के पता क लेब. एक बेर कर्मभूमि एक्सप्रेस चलनाय शुरू भ जाएत त फेर सही टाइम टेबल सेहो आबि जाएत.
ओना दरभंगा सं एकर खुलय के टाइम अछि 20:35 यानी राति के आठ बजिSक पैंतीस मिनट पर. ई ट्रेन समस्तीपुर... बरौनी... पटना... मुगलसराय... इलाहाबाद... कटनी... जबलपुर... इटारसी... खांडवा... भूसाबल... मनमाड... कल्याण होएत लोकमान्य तिलक टर्मिनस मुम्बई पहुंचत.
जखन कि लोकमान्य तिलक टर्मिनस मुम्बई सं सोमदिन खुलि मंगल के दरभंगा के पहुंचत. लोकमान्य तिलक टर्मिनस मुम्बई सं ई 11:20 मे खुलि दरभंगा मंगल दिन राति मे 21:10 पर पहुंचत. एहि ट्रेन मे पैंट्रीकार नहि अछि.
कर्मभूमि एक्सप्रेस दरभंगा से मुम्बई के लेल दोसर ट्रेन अछि. दरभंगा से मुम्बई के लेल पवन एक्सप्रेस ट्रेन सेहो चलैत अछि. ट्रेन के नंबर अछि 11065 आओर 11066 अछि. ई लोकमान्य तिलक टर्मिनस मुम्बई सं रवि...मंगल आओर गुरूवार के 12:15 बजे खुलैत अछि
दरभंगा सं पवन एक्सप्रेस मंगल... वृहस्पति आओर शनि दिन खुलैत अछि. मुदा पवन एक्सप्रेस के स्टॉपेज किछ बेसि अछि. कर्मभूमि एक्सप्रेस एकरा सं पांच घंटा पहिने पहुंचत. एहि हिसाब सं कहल जा सकैत अछि जे मुम्बई के लेल एकटा नीक ट्रेन शुरू भ रहल अछि.


text:
कृपाचार्य
कृपाचार्य कौरवसभ आ पाण्डवसभक गुरू छल। सात चिरञ्जीवीसभमे ओ सेहो एक अछि।
कृपाचार्य महर्षि गौतम शरद्वान्क पुत्र छी। शरद्वानक तपस्या भंग करै के लेल इन्द्र जानपदी नामक एक देवकन्या भेजने छल, जेकर गर्भस दुईटा यमज भाई-बहिन भेल। पिता-माता दुनु हिनका सभके जंगलमे छोडि देलक जतय महाराज शान्तनु हिनका सभके देखलक्। हिनका सभ पर कृपा करि के दुनु के पालन-पोषण केलक जाहिसँ हिनकर नाम कृप तथा कृपी पडि गेल। हिनकर बहिन कृपीक विवाह द्रोणाचार्यसँ भेल आ हुनकर पुत्र अवस्थामे भेल। अपन पिता के ही सदृश कृपाचार्य सेहो परम धनुर्धर भेल। कुरुक्षेत्रक युद्धमे ओ कौरवसभक साथ छल आ हुनकर नष्ट होए जाए पर पाण्डवसभक नजदिक आवि गेल। बादमे ओ परीक्षितक अस्त्रविद्या सिखौलक्। भागवतक अनुसार सावर्णि मनुक समय कृपाचार्यक गणना सप्तर्षिसभमे होएत छल।
जन्मक कथा[सम्पादन करी]
गौतम ऋषिक पुत्रक नाम शरद्वान छल। हुनकर जन्म वाण के साथ भेल छल। हुनका वेदाभ्यासमे हल्का भी रुचि नै छल आ धनुर्विद्यासँ हुनका अत्यधिक लगाव छल। ओ धनुर्विद्यामे एतेक निपुण भ गेल कि देवराज इन्द्र हुनकासँ भयभीत रहि लगल। इन्द्र हुनका साधनासँ डिगावे के लेल नामपदी नामक एक देवकन्याक हुनका पास भेज देलक। ओ देवकन्याक सौन्दर्यक प्रभावसँ शरद्वान एतेक कामपीडीत भेल कि हुनकर वीर्य स्खलित भ गेल आ एक सरकंडे पर आवि गिरल। ओ सरकंडा दुईटा भागसभमे विभक्त भ गेल जाहिमे सँ एक भागसँ कृप नामक बालक उत्पन्न भेल आ दोसर भागसँ कृपी नामक कन्या उत्पन्न भेल। कृप सेहो धनुर्विद्यामे अपन पिताक समान ही पारङ्गत भेल। भीष्म जी एही कृपके पाण्डवसभ आ कौरवसभक शिक्षा-दीक्षाक लेल नियुक्त केलक आ ओ कृपाचार्यक नामसँ विख्यात भेल।


text:
जुअान माटा
जुअान माटा (जन्म: १९ डिसेम्बर १९९८) एक स्पेनी पेशेवर फुटबल खेलाडी छी जे अङ्ग्रेजी क्लब म्यानचेस्टर युनाइटेड आर स्पेन राष्ट्रिय फुटबल टिमक लेल मध्यपंक्तिक रुपमे खेलैत अछि ।
क्लब कार्यकाल[सम्पादन करी]
अन्तर्राष्ट्रिय कार्यकाल[सम्पादन करी]
कार्यकाल तथ्याङ्क[सम्पादन करी]
सन्दर्भ सामग्रीसभ[सम्पादन करी]
- ↑ "प्रिमियर लिग प्रोफाइल जुअान माटा", प्रिमियर लिग, अभिगमन तिथि २१ सितम्बर २०१७।
बाह्य जडीसभ[सम्पादन करी]
- आधिकारिक पृष्ठजाल (Spanish)
- प्रोफाइल प्रिमियर लिगमा
- राष्ट्रिय टिममा
- जुअान माटा at Soccerway


text:
अबु मिना
अबु मिना अरबी: ابو مينا pronounced [æbuˈmiːnæ, æbo-]) प्राचिन इजिप्टमे अवस्थित नगर, प्रार्थनास्थल तथा किस्चियनसभक तीर्थस्थल छल। ई क्षेत्र इजिप्टक प्राचिन सहर अलेक्जेन्द्रियासँ ४५ किलोमिटर दक्षिणपश्चिममे अवस्थित अछी। अबु मिना क्षेत्रके युनेस्को सन् १९७९ मे विश्व सम्पदा क्षेत्रमे सूचीकृत कएल गेल छल। हाल भग्नावशेषक रूपमे ढेर संरचनासभ बाँकि रहल वादो मुख्य भवनसभक जग स्पष्ट छुट्ईया सकल अवस्थामे रहल अछी।
हालस ई क्षेत्रक अासपासमे खेतिपाति सुरु कएल कारण जमिनभित्र पानीक सतहमे अाएल परिवर्तनसग बहुत भग्नावशेषसभ ढलैत तथा कमजोर भेल अछी। ई क्षेत्रके सन् २००१ मे खतरामे परल विश्व सम्पदा क्षेत्रसभक सूचीमे सूचीकृत कएल गेल छल। एही कारण अबु मिनाका अधिकारीसभ बहुत खतरामे परल भग्नावशेषसभक जग अगलबगल बालुवा राखैल बाध्य भेल।


text:
ममता बनर्जी के रेल बजट मे बिहार के उपेक्षा के लोक निराश छथि. लोक के उम्मीद छल जे कम सं कम लालूजी जे परियोजना शुरू कएने छथिन्ह ओकरा मे तेजी लाएल जाएत. मुदा ओहि पर एक तरहे समझु नहि ध्यान देल गेल. ओहि परियोजना सभ के लेल काफी कम राशि देल गेल अछि. एकतरहे खानापूर्ति कएल गेल अछि. गर्मी छुट्टी... छठ... दुर्गा पूजा... होली के समय बिहार जाए वाला ट्रेन मे कि हाल रहैत अछि जे अहां सभ जानिते छी. लोक के उम्मीद छल जे किछ नबका ट्रेन शुरू कएल जाएत. मुदा ओ पूरा नहि भेल.
देश मे 50 टा विश्वस्तरीय स्टेशन बनाएल जाएत ओहि मे बिहार सं सिर्फ गया अछि. पटना के नाम ओहि मे नहि अछि. एहि बात पर पूर्व रेल मंत्री लालू यादव जी सेहो अपन नाराजगी जतएलखिन्ह. सातटा शहर मे स्टेशन पर एंबुलेंस सेवा शुरू कएल जाएत ओहि मे सेहो बिहार के कोनो स्टेशन नहि अछि. लेडीज स्पेशन के सुविधा सेहो बिहार के लेल अखन नहि अछि. बारहटा नॉन स्टॉप ट्रेन चलाएल जाएत ओहि मे सेहो बिहार के एकोटा ट्रेन नहि अछि. कम सं कम पटना से दिल्ली या पटना सं कोलकाता के लेल देबाक चाही छल. लोक मे एहि बात के लेल सेहो रोष अछि.
देश के जे 375 स्टेशन के आदर्श स्टेशन के रूप मे बदलल जाएत ओहि मे बिहार के बिहार शरीफ... जयनगर... मधुबनी... पटना साहिब... सीतामढी आओर सुल्तानगंज शामिल अछि.
रेल बजट मे 57टा नबका ट्रेन शुरू कएल गेल...27टा के विस्तार आओर 13टा ट्रेन के फेरा बढ़ाबय के घोषणा कएल गेल...
नबका ट्रेन एहि प्रकार सं अछि जे बिहार सं गुजरत...
- न्यू जलपाईगुड़ी- दिल्ली एक्सप्रेस वाया बरौनी (सप्ताह मे दु दिन)
- नई दिल्ली- गुवाहाटी राजधानी एक्सप्रेस (साप्ताहिक) वाया मुजफ्फरपुर
- रांची -पटना जनशताब्दी एक्सप्रेस (प्रतिदिन)
- जमालपुर- गया पैसेंजर (प्रतिदिन)
- झाझा- पटना एमईएमयू (प्रतिदिन)
जेहि गाड़ी के विस्तार देल गेल अछि ओ एहि तरह सं अछि-
- पोरबंदर-बापूधाम-मोतिहारी का मुजफ्फरपुर तक विस्तार (सप्ताह मे दु दिन)
जकर फेरा बढ़ाएल गेल अछि से अछि-
- सिकंदराबाद-पटना (सप्ताह मे दु दिन सं बढ़ाक प्रतिदिन)
- पुणे-पटना एक्सप्रेस (सप्ताह मे चारि दिन सं बढ़ाक प्रतिदिन)
जखन लोकसभा चुनाव खत्म भेल छल आओर रिजल्ट आएल छल त हम एकटा लेख लिखने छलहुं कि नीतीश के जीत बिहार के हार अछि त कइटा लोक एकरा बकवास करार देने छलखिन्ह. मुदा रेल बजट सं साबित भs रहल अछि जे बिहार के संग भेदभाव के शुरूआत भ गेल अछि. खबर त एहनो अछि जे बिहार के केंद्र तरफ जे पाई मिलैत अछि ओहि मे सेहो कटौती भs रहल अछि. एहन संकेत मिलि रहल अछि जे वर्ष 2009-10 के लेल बिहार के योजना मे पांच हजार करोड़ रुपया के कमी कएल जा रहल अछि. आब देखिऔ कि होएत अछि.


text:
दरभंगा/नालंदा. दिल्लीक निजामुद्दीनक बाद आब बिहारमे भेल तब्लीगी जमातक (Tabligi jamaat) कार्यक्रम राज्य सरकारक परेसानी बढ़ा देने अछि 14 आओर 15 मार्चके नालंदा (Nalanda) जिलाक बिहारशरीफके शेखना मस्जिदमे भेल एकटा जमातमे लगभग 640 लोक शामिल भेल छल. अहि सूचनाक बाद एक संग नालंदा (Nalanda) आओर दरभंगा (Darbhanga) जिला प्रशासनक हाथ-पैर फूलल अछि. नालंदा जिला प्रशासन द्वारा पठायल गेल गोपनीय चिट्ठी सेहो चिंता बढ़ा देने अछि. अहि गोपनीय चिट्ठीमे कहल गेल अछि जे की 14 – 15 मार्चके नालंदा जिलाक बिहारशरीफक शेखना मस्जिदमे भेल एकटा जमातमे लगभग 640 लोक शामिल भेल छल, जाहिमे दरभंगाक सेहो 12 टा लोक छल.
एसएसपी बजलाह
दरभंगाक एसएसपी बाबू राम सेहो अहि बातक पुष्टि करैत कहलाह जे जमातमे शामिल दोसर जिलाक लोक कोरोना संक्रमित भेटल अछि. अहि सन्दर्भमे चिट्ठी भेटलाक बाद यहन डेग उठायल गेल आओर सभके मेडिकल सुरक्षामे राखल गेल अछि. जमातमे शामिल किछ लोकके डीएमसीएचके आइसोलेशन वार्डमे राखल गेल अछि आओर किछके घरमे क्वारंटाइन कयल गेल अछि.
न्यूज सोर्स: न्यूज18


text:
हमर ईमेल:- hellomithilaa@gmail.com
आईसीआईसीआई मे नहि जमा होएत सरकारी पैसा...
बिहार सरकार आब आईसीआईसीआई बैंक मे अपन पाई नहि राखत. बिहार के उपमुख्यमंत्री सुशील कुमार मोदी के कहनाय छनि जे आईसीआईसीआई जरूरतमंद लोक के ऋण... कर्ज नहि दैत अछि. मोदीजी के पास वित्त मंत्रालय सेहो छनि. हुनकर कहनाय छनि जे निजी बैंक आम आदमी के लोन दय मे आनाकानी करैत अछि... कोताही बरतैत अछि. एहि लेल अधिकारी सभ के निर्देश देल गेल अछि जे एहि बैंक मे सरकारी पाई नहि राखल जाए. ICICI बैंक के बिहार मे अखन 16 टा शाखा अछि आओर 17 टा आओर खोलय चाहैत अछि. मुदा पिछला वित्तीय वर्ष मे ई शैक्षिक आओर उद्योग सं जुड़ल एको पाई के लोन नहि देलक. सुशील जीक कहनाय छनि जे एहि बैंक मे जतेक पाई जमा अछि... आओर एकरा जतेक लोन देबाक चाही छल ओहि सं काफी कम लोन बांटलक. एकरा स्वीकार नहि कएल जा सकैत अछि. बैंक के तरफ सं सिर्फ 168 किसान के किसान क्रेडिट कार्ड देल गेल अछि. खबर त इहो अछि जे बैंक बिहार मे आम लोक के क्रेडिट कार्ड जारी नहि करि रहल अछि.
Subscribe to: Post Comments (Atom)


text:
विधानसभा चुनावक लेल राज्यभरिमे छपायल जा रहल फोटोयुक्त मतदाता सूचीक प्रक्रिया पर प्रश्न ठाढ़ भ’ गेल अछि। बिना टेंडर ऊंच दर पर फोटोयुक्त मतदाता सूची छपयबाक ल’ हाईकोर्टमे एगो जनहित याचिका दायर कयल गेल अछि। एहि पर हाईकोर्ट निर्वाचन विभागके नोटिस जारी कयलक अछि। एहि केर सम्बन्धमे विभाग सभ जिलाके एहि मामिलामे शपथ पत्र दाखिल करबाक निर्देश देलक अछि। सभ 38 जिला निर्वाचन अधिकारीके एहि मामिलामे शपथ पत्र द’ स्थिति स्पष्ट करबाक अछि।
निर्वाचन विभागक अपर मुख्य निर्वाचन पदाधिकारी रंजीता सभ जिला निर्वाचन अधिकारीके निर्देश देलनि अछि जे हाईकोर्टमे संबंधित केसमे सभ अपन-अपन शपथ पत्र दाखिल करय। एहि मामिलामे जनहित याचिका दाखिल करयवला अधिवक्ता कहलनि अछि जे राज्यक 238 विधानसभा सीट पर शीघ्रहि चुनाव होमय जा रहल अछि। एकरा लेल राज्यक सभ जिला निर्वाचन अधिकारी सह डीएमके फोटोयुक्त मतदाता सूची एवं वोटर आईडी कार्ड बनयबाक आदेश निर्वाचन विभाग देलक अछि। अधिवक्ता कहलनि अछि जे आश्चर्यजनक रूप स’ पूरा बिहारमे तीने टा निजी एजेंसीके अलग-अलग शर्त पर फोटोयुक्त मतदाता सूची एवं वोटर आईकार्ड बनयबाक ठेका देल गेल।
जनहित याचिकामे आरोप लगाओल गेल अछि जे जिलामे फोटोयुक्त मतदाता सूची एवं वोटर आईकार्ड प्रकाशित करबाक जे दर तय कयल गेल, ओ आसपासक कतेको राज्यक दर स’ बहुत बेसी अछि। जनहित याचिकामे इ आरोप सेहो लगाओल गेल अछि जे वोटर आईकार्ड एवं फोटोयुक्त मतदाता सूचीक प्रकाशनक लेल सभ जिला टेंडर सेहो प्रकाशित नहि कयलक आ गुपचुप तरीका स’ एजेंसीक चुनाव कर ऊंच दाम पर करार क’ लेलक. जनहित याचिकामे एकरा सरकारी धनक दुरुपयोगक मामिला बतबैत पूरा राज्यमे एकर जांच करायब आ दोषी पदाधिकारी पर कार्रवाइक मांग कयल गेल अछि।
जनहित याचिकामे बताओल गेल अछि जे राज्यक औरंगाबाद, गया, बक्सर, मधुबनी, सुपौल, हाजीपुर, कटिहार, दरभंगा, पूर्वी चंपारण, नालंदा, जमुई, खगड़िया, पश्चिम चंपारण, अरवल, नवादा, रोहतास, बांका एवं गोपालगंज एहन जिला अछि, जतय तीन स’ पांच सालक बीच कोनो टेंडरे नहि निकालल गेल अछि। जखनकि हरेक अभियानमे बाद मतदाता सूची एवं वोटर आईडी बनयबाक लेल एहि तीन कम्पनीके ठेका देल गेल अछि। आब अपर मुख्य निर्वाचन पदाधिकारी रंजीताक निर्देशक बाद सभ जिलाके फोटोयुक्त मतदाता सूची एवं वोटर आईकार्ड बनयबाक प्रक्रियाक पारदर्शिताक संबंधमे अपन सफाइ देबाक अछि।


text:
भारतीय रेल
भारतीय रेल (आईआर) एसियाक सभसँ पैग रेल नेटवर्क छी सङ्गे ई प्रबन्धनाधीन आ विश्वक दोसर सभसँ पैग रेल नेटवर्क सेहो छी। ई १५० वर्षसँ बेसी समयधरि भारतक परिवहन क्षेत्रक मुख्य साधन रहल अछि। ई विश्वक सभसँ पैग नियोक्ता अछि, एहिमे १२ लाखसँ बेसी कर्मचारी कार्यरत अछि।
सन्दर्भ सामग्रीसभ[सम्पादन करी]
- ↑ सुधीर पाल सिंह (१६-०२-२०१५), "18 interesting facts about India Railways", बिज़नेस स्टैन्डर्ड, अभिगमन तिथि १२-०१-२०१६।
- ↑ बजट हाइलाइट
बाह्य जडीसभ[सम्पादन करी]
- भारतीय रेलक आधिकारिक जालस्थल-हिन्दीमे
- उत्तर-पश्चिम रेलवेक बारेमे
- भारतीय रेल PNR कें बारेमे
- भारतीय रेलक टिकट आॅनलाइन किनैक लेल जालस्थल


text:
एक्टिभ अकाडेमी कलेज
एक्टिभ अकाडेमी कलेज नेपालक काठमाडौं जिलाक काठमाडौंमे अवस्थित एक कलेज छी ।[१] ई त्रिभुवन विश्वविद्यालयसँ सम्बन्धन लेनए अछि ।[२] ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
सङ्काय[सम्पादन करी]
एक्टिभ अकाडेमी कलेजमे विज्ञान, व्यवस्थापन, मानविकी आ शिक्षा विषयक अध्ययन अध्यापन कराएल जाइत अछि ।
माध्यम[सम्पादन करी]
एक्टिभ अकाडेमी कलेजमे अङ्ग्रेजी भाषा आ नेपाली भाषामे पढ़ाई कराओल जाइत अछि ।
सन्दर्भ सामग्रीसभ[सम्पादन करी]
एहो सभ देखी[सम्पादन करी]
काठमाडौं जिलाक क्याम्पससभ नाम


text:
मैथिली के चौबीसों घंटा वाला अपन चैनल 18 जून सं शुरू भs रहल अछि. चैनल के नाम अछि सौभाग्य मिथिला. मिथिला... मैथिलीक लेल ई नीक खबर अछि. करीब पांच करोड़ मैथिल के लेल ई मैथिलीक पहिल मनोरंजन चैनल होएत. लाइन मे किछ आओर चैनल अछि मुदा किछ एहन पेंच... कारण अछि जेहि सं ओ ऑन एयर नहि भS रहल अछि. सौभाग्य मिथिलाक तैयारी अखन जोर-शोर सं चलि रहल अछि. चैनल के काज देख रहल छथिन्ह प्रफुल्ल कुमार मिश्रजी. प्रफुल्लजी करीब 14 साल सं टीवी सं जुड़ल छथिन्ह. आओर सौभाग्य मिथिला के धरातल पर लाबय लेल दिन-राति एक कएने छथिन्ह.
प्रफुल्ल जीक संग चैनल सं कइटा आओर अनुभवी लोक सभ जुड़ल छथिन्ह जे मिथिला... मैथिल सभ्यता... संस्कृति आओर साहित्य के लोक के बीच पहुंचाबय लेल प्रयासरत छथिन्ह. प्रिंट पत्रकारिता आओर रंगमंच सं जुड़ल कुमार शैलेन्द्र जी चैनल के प्रोग्रामिंग देख रहल छथिन्ह. उम्मीद करबाक चाही जे ओ नीक-नीक कार्यक्रम लsक अएताह. कईबेर हुनकर नाटक देखय के मौका मिलल अछि. नीक काज करय छथिन्ह.
सौभाग्य मिथिला पर भोर मे 6 बजे सं लs क राति साढ़े दस बजे धरि अहां के नबका-नबका कार्यक्रम देखायल जाएत. राति मे अहां दिनका किछ नीक कार्यक्रम के फेर से देख सकैत छी. कार्यक्रम के शुरूआत 5:55 पर पराति.. पतरा सं होएत. भोरक कार्यक्रम मे अहां भक्तिरस सं डूबल गीतक कार्यक्रम ‘फूलडालि’ ...’मैथिली मज़ा’... आधुनिक मैथिली गीतक कार्यक्रम ‘खटमिट्ठी’... प्रेमगीतक कार्यक्रम ‘सिंगरहार’... विद्यापतिक गीतक कार्यक्रम ‘भनहि विद्यापति’ आओर सभ तरहक मैथिली गीतक कार्यक्रम ‘रमन-चमन’ देखि सकय छी. सांझ मे मैथिली एलबमक गीत वाला कार्यक्रम होएत ‘मैथिली मिक्स मसाला’. सौभाग्य मिथिला ओना त अछि मैथिली चैनल मुदा एहि पर शुरू मे एक घंटाक भोजपुरी कार्यक्रम ‘भोजपुरी मिक्स मसाला’ सेहो होएत. किछ दिन के बाद मगही मे कार्यक्रम शुरू करय के सेहो विचार छनि. चैनल मे चंदा झाजीक रामायण... मैथिली गीतनाद आओर कइटा दोसर कार्यक्रम पर काज चलि रहल अछि. शैलेन्द्र जीक एकटा हंसी वाला कार्यक्रम ‘डियर भावज’ सेहो रहत. किछ दिन बाद ‘अंग्रेजी कका’... ‘सास-पुतोहु’ ओर ‘अटकन-भटकन’ नामक कार्यक्रम देखय लेल मिलत.
एकटा नबका प्रयोग ई रहत जे अहांके सांझ के कार्यक्रम मे गाम-घर मे जे महिला सभ गीत गाबय छथिन्ह बिना कोनो बैकग्राउंड म्यूजिक के... सेहो सुनय लेल मिलत ‘गीतनाद’ मे. एकरे संग ‘महेशवाणी’... ‘जय अंबेगौरी’ आओर गामघरक ‘कीर्तन’ सेहो देखय-सुनय लेल मिलत.
सौभाग्य मिथिला के अखन किछ परेशानी के सेहो सामना करय पड़ि रहल अछि. चैनल आबि जाएत मुदा कतहुं दिखबे नहिं करत त कि फायदा. केबल आओर डिश पर वितरण मे फच्चर फंसि रहल छनि. केबल आओर डिश वाला किछ बेसिए पाई मांगि रहल छनि. चैनल के खर्च के एकटा बड़का हिस्सा त डिस्ट्रीब्यूशन पर चलि जाएत अछि. एकरा सुलझाबय लेल सेहो प्रयास भs रहल अछि. ओना प्रफुल्लजी केबल वाला के सेट टॉप बॉक्स फ्री देबय लेल तैयार छथिन्ह. अहां सभ के सेहो चैनल देखय लेल अपन-अपन केबल ऑपरेटर पर चैनल देखाबय लेल दबाव बनाबय पड़त. जेहि सं कि अपन गाम –घर- टोल सं हेलो मिथिला जकां जुड़ल रहि.
किछ शिकायत सेहो आएल अछि जे चैनल के अधिकारी सभ मिथिलाक नाम पर लोक सं मुफ्त मे काज कराबय चाहैत छथिन्ह. आखिर अपन भाषा-गाम-घर-टोल सं प्रेम के मतलब ई नहि अछि जे अहां हुनका सं बेगारी कराबी. मुदा एहि बारे मे जखन शैलेन्द्रजी सं बात भेल त ओ एहि सं साफ इनकार कएलखिन्ह. हुनकर कहनाय छलन्हि जे इंडस्ट्री के मुताबिक ओ सभ के पेमेंट कs रहल छथिन्ह. हां ई बात सच अछि जे ओ गीत-संगीत सं जुड़ल लोक के सिर्फ टोकन मनी दs रहल छथिन्ह. आबय-जाय के खर्च द रहल छथिन्ह. किएक त हुनका सेहो चैनल के मार्फत अपन प्रचार मिलतन्हि. लोक के बीच हुनका पहुंचय के मौका मिलतन्हि. ओना एकटा गप त अछि जे कोनो नीक काज शुरू भेलाह पर दस तरहक बात सेहो उड़ैत अछि. भS सकैत अछि किछ लोक खोंच लगाबय लेल ई हल्ला उड़ाबैत होएथिन्ह. जे होय हमरा सभ के त सौभाग्य मिथिलाक इंतजार अछि. चैनल के किछ नीक लोक के सेहो जरूरत छनि . अगर अहां मैथिली मे काज करय चाहैत छी त सम्पर्क के पता अछि-
सौभाग्य मिथिला
ए-6/1, मायापुरी फेज -1
नई दिल्ली-110064
फोन- +91-99905-94444.


text:
महाकालेश्वर
महाकालेश्वर मन्दिर भारतक बारह ज्योतिर्लिङ्गसभमे सँ एक छी ।[१] ई मध्य प्रदेश राज्यक उज्जैन नगरमे अवस्थित, महाकालेश्वर भगवानक प्रमुख मन्दिर छी । पुराण, महाभारत आ कालिदास जका महाकविसभक रचनामे एहि मन्दिरक मनोहर वर्णन मिलैत अछि । स्वयम्भू, भव्य आ दक्षिणमुखी होमएक कारण महाकालेश्वर महादेवक अत्यन्त पुण्यदायी महत्ता अछि । एकर दर्शन मात्रसँ मोक्षक प्राप्ति भ जाइत अछि, एहन मान्यता अछि । महाकवि कालिदास अपन रचना मेघदूतमे उज्जयिनीक चर्चा करैत ई मन्दिरक प्रशंसा केनए अछि । सन् १२३५मे इल्तुत्मिशद्वारा ई प्राचीन मन्दिरक विध्वंस कएल गेलाक बादसँ एतय जे भी शासक भेल, ओ ई मन्दिरक जीर्णोद्धार आ सौन्दर्यीकरण दिस विशेष ध्यान देलक, एहिलेल मन्दिर अपन वर्तमान स्वरूपके प्राप्त करि सकल अछि । प्रतिवर्ष आ सिंहस्थक पूर्व ई मन्दिरके सुसज्जित कएल जाइत अछि ।
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "जय महाकालेश्वर" (एएसपी) (हिन्दीमे), अमर उजाला, अभिगमन तिथि २००८-०७-२६।


text:
धृतराष्ट्र
महाभारतमे धृतराष्ट्र हस्तिनापुर कऽ महाराज विचित्रवीर्य कऽ प्रथम पत्नी अम्बिका कऽ पुत्र छल। हुनकर जन्म महर्षि वेद व्यासक वरदान स्वरूप भेल छल । हस्तिनापुरक यी नेत्रहीन महाराज सय पुत्रसभ आ एक पुत्रीक पिता छल । हिनकर पत्नीक नाम गान्धारी छल । ई सय पुत्र कौरव कहलाक । दुर्योधन आ दु:शासन क्रमशः पहिल दुइ पुत्र छल ।
जन्मसम्पादन
अपन पुत्र विचित्रवीर्यक मृत्युक पछा माता सत्यवती अपन सबसँ पहिला जन्मल पुत्र, व्यासक नजीक गेल । अपन माताक आज्ञाक पालन करैत, व्यास मुनि विचित्रवीर्यक दुइटा पत्नीसभक नजीक गेल आ अपन यौगिक शक्तिसभसँ हुनका पुत्र उत्पन्न करैल वरदान देलक। हुनका नेत्रहीनताक कारण हस्तिनापुरक महाराज हिनकर अनुज पाण्डुके नियुक्त केने अछि। पाण्डुक मृत्युक पछा हस्तिनापुरक महाराज बनल ।


text:
गुलजारीलाल नन्दा
गुलजरीलाल नन्दा (४ जुलाई, १८९८ - १५ जनवरी, १९९८) भारतीय राजनीतिज्ञ छल । हुनकर जन्म सियालकोट, पञ्जाब, पाकिस्तानमे भेल छल । ओ सन् १९६४ मे प्रथम भारतीय प्रधानमन्त्री जवाहरलाल नेहरूक मृत्युपश्चात् भारतक प्रधानमन्त्री बनल । काङ्ग्रेस पार्टीक प्रति समर्पित गुलजारी लाल नन्दा प्रथम बेर पण्डित जवाहरलाल नेहरूक मृत्युक बाद सन् १९६४ मे कार्यवाहक प्रधानमन्त्री बनाएल गेल । दोसर बार लाल बहादुर शास्त्रीक मृत्युक बाद सन् १९६६ मे ई कार्यवाहक प्रधानमन्त्री बनल । हिनकर कार्यकाल दुनु बेर ओहि समय धरि सीमित रहल जाबे धरि काङ्ग्रेस पार्टीद्वारा अपन नयाँ नेताक चयन नै करलक ।


text:
कन्फुसियस
कन्फुसियस(इ.पू.५५१-४७९) चीनक महान विचारक तथा दार्शनिक छल।
जाहि समयमे नेपालमे भगवान गौतम बुद्ध धर्मक बारेमे नयाँ विचार खोईज करैत छल ओहि समयमे चीनमे सेहो एक धार्मिक सुधारकक जन्म भेल जेकर नाम कन्फुसियस छल। ओ समय चीनमे चाऊ वंशक शासन चलिरहल छल। चाऊ शासकसभ कमजोर होवाक कारण ओ समय चीनमे विभिन्न राज्यसभ बढल छल जे आपसमे लडाई झगडा करैत छल। सदा दिनक लडाई झगडासँ चिनियाँ जनता बडका कष्ट झमेला झेले पडल छल। ओही समयमे चीनवासीक नैतिकताक पाठ पढावैल महात्मा कन्फुसियसक जन्म भेल। इनकर जन्म जिसस क्राइस्टक जन्मक करीब ५० वर्ष पहिले चीनक सानतुङ्ग प्रदेशमे भेल छल।इनकर वाल्यकालक नाम कुङ फू च्चू छल। उनका ज्ञानक आकांक्षा असीम छल। परन्तु वाल्यकालमे ही पिताक मृत्यु होवाक कारण ज्ञान आर्जन करैमे इनका एकदमे कठीन परल छल।१७ वरिष क उमेरमे ओ एकटा सरकारी नोकरी पावने छल परन्तु अपनामे भेल ज्ञान तथा दर्शनक कारण ओ ई नोकरीमे बहुतरास समय रमावे नै सकल।
बाह्य जडीसभ[सम्पादन करी]
कन्फुसियसक सम्बन्धमे विकिपिडियाक भातृ योजनासभमे ताकी:
- स्क्रिप्ट त्रुटि: "Gutenberg" ऐसा कोई मॉड्यूल नहीं है।
- Confucian Analects (Project Gutenberg release of James Legge's Translation)
- Biography of Confucius and His Influence on China
- French translation by Edouard Chavannes of Sima Qian's biography of Confucius (see pp.२८३-४३५) in the Records of the Grand Historian
- Familiar Discourses (Jia yu,家語), containing traditions about Confucius' early life
- New modern and detailed TV series about Confucius made by CCTV
- Confucius | Motion Picture In Full HD Confucius (२०१०) in IMDB
- Core philosophical passages in the Analects of Confucius.


text:
दस पाइ मे रामदीन के आलूकट
दस पाइ मे रामदीन के आलूकट,
दू टाका मे लाइटहाउस के फ्रंट टिकट
एमएलएकेडमीक गेट पर मात्र चवन्नी मे भेट जाइत छल गणेशीक भूजा
पांच पाइ मे यादवजी के झोरा सं बहराइत छल पाचक
अइ महगी के जमाना मे स्वादक ई पुरान गीत तहिना अछि
जेना ऑल इंडिया रेडिया के उर्दू सर्विस दुफरिया मे गबैत अछि
मेरे पिया गये रंगून वहां से किया है टेलीफून तुम्हारी याद सताती है
मल्टीप्लेक्स
अंगना मे एकटा क'ल गाड़ल छल
करगर हाथ सं पानि अबैत छल
नेनपन मे क'लक कात मे ठाढ़ हम पिछड़ि जाइत रही कतेको बेर
लबकी काकी घोघक कोर सं मुस्किया दैत छलीह
कमनाहरि 'बउआ बउआ' क' क' दौगैत आबैत छल
कहैत छल - पिच्छड़ दिस किएक जाइत छैं
पचीस बरखक बाद एकटा मल्टीप्लेक्स मे तहिना पिछड़ि गेलहुं
लोकबेद लबकी काकी जकां ठिठियाए लागल
एकसरि ठाढ़ भेलहुं अपना बलें
समुच्चा पिच्छड़ छल
ततेक चिक्कन जे मुंह देखि सकी अइ मे
भरि जुआनी मे हमरा जीबा मे असोकर्ज होइ-ए
गैरमैथिल कनिया कहय छथि -
तुम बूढ़ों की तरह बातें मत किया करो!
8 comments:
- करण समस्तीपुरी said...
-
अविनाश जी,
एखन धरि हम सब अपनेक कहे छलौंह, "तुम्हारी याद सताती है !" बड नीक लागल अपनेक नव प्रस्तुति ! एहि ब्लोगक आदिकाल में प्रकाशित अपनेक रचना जतय हमरा अपनेक प्रसंशक बना गेल ओतहि ई प्रस्तुति एक गोट विशेष आस जगौने अछि ! अपनेक सघन सक्रियता अपेक्षित !
- 21 August, 2008 14:27
- करण समस्तीपुरी said...
- This comment has been removed by the author.
- 21 August, 2008 14:27
- Unknown said...
-
avinash jee!!
Ekta ajeeb drishy san bhent karelon, swatah man me sabikak baat yaad aabi gel. badd nik lagal.
ahina kichh aar puranka uddheshal smarank prastuti ke ahan san aas ahi.
Bishe dosar ber..
Rajesh Jha
- 21 August, 2008 18:23
-
-
ई कहानी अविनाश जी’क नहि कमोवेश मिथिला’क गाम सँ जूड़ल प्रत्येक लोकनिक अछि. जतय ई कविता गाम’क मोन पाड़ि देलक ओतैये वर्तमान वस्तुस्थिति पर कटाक्ष सेहो प्रेसित काएलक. निम्नलिखित बात फेर ओएह एकलाख टाका वाला:
...भरि जुआनी मे हमरा जीबा मे असोकर्ज होइ-ए
गैरमैथिल कनिया कहय छथि -
तुम बूढ़ों की तरह बातें मत किया करो!" ......
मुदा अविनाश जी’क तारीफ नहि काएल जाए ओही मे बढ़ियाँ. पिछला बेर तारीफ केलहुँ तऽ हुनका एक साल लागलन्हि दुबारा उपस्थिति दर्ज करबा मे. नहि जानि एहि बेर’क तारीफ मे तेसर बेर कहिया एताह. अतः जाबय धरि ओ सक्रिय रुप सँ हिस्सेदारी नहि लए छथि हुनका सँ मुँह फुलेने फायदा...
- 21 August, 2008 20:56
- कुन्दन कुमार मल्लिक said...
-
मोन पडि गेल ओ दिन जेखन टिफीनक घंटी लागितहि स्कूलक गेट पर ठाढ विक्रम भूजाबलाक ठेला दिस भागनाय। ओना अहाँ केँ त' गैर मैथिल कनिया कहलथि जे "तुम बूढ़ों की तरह बातें मत किया करो"। हमरा त' एकगोट तथाकथित आधुनिक मैथिल कनिया कहलथि जे हम सभ दिन गँवार के गँवारे रहि गेलहुँ।
@ पद्मनाभजी, अहाँ के कहनाय सही अछि जे अविनाशजी सँ मुँह फुलेनाइये उचित रहत।
- 21 August, 2008 23:09
- Rajeev Ranjan Lal said...
-
अलग स्वाद छल एहि ब्लोग के, जहिना गणेशी के भुजा में आ रामदीन के आलूकट में।
- 22 August, 2008 18:16
- सुमित ठाकुर said...
-
लाइट हॉउस के जिक्र सुनी क हमरा याद अबि गेल ओ सब सिनेमा जे सातवी कक्षा पढैत समय जिला स्कूल से भाग का देखने छल्लौ वोही ठा इमाम बाड़ी में हमर निवास छल जे मुदा किछु कारन स हम सब बेच देलिये आब दरभंगा के दोसर कोन में घर अछी ओहिठाम से लाइट हॉउस एतेक दूर छै जे ओता नही जाय पाबय छि .
बहुत निक पद्य एक दम गणेश के भुजा सनक
- 24 August, 2008 01:48
- Rajiv Ranjan said...
-
अविनाश जी,
अहांक पद्य बहुत नीक लागल आ कतैको गप मोन परी गेल. सब पहिलैये बहुत किछु लिख देने छैत ताहि लेल हम एतबै कहब जे, एहने रचना लिखल करु जे मन के छु लै.
अहांक
अमरजी
- 25 August, 2008 11:16
अंतिम फेसबुक अपडेट
लेखक: आदि यायावर मूलनाम: डा. कुमार पद्मनाभ पीयूस आफिस पहुँचि गेल छलाह. सबसँ पहिने अपन लैपटॉप खोलि फेसबुक में स्टेटस अपडेट केलाह आ ...


text:
दरभंगा, मिथिला मिरर : बिहार मे चुनावी सभा करब कोरोना काल मे खतरा सँ खाली नै छैक। मुदा चुनावी साल मे एकर परवाह के करैत छथि। चुनावक अखन विधिवत घोषणा नै भेल अछि। मुदा राजनीतिक पार्टी सभमे चुनावी खुमार चढ़ी चुकल छनि। अपन दू दिवसीय कार्यक्रम केँ तहत बिहार पहुँचल भाजपाक राष्ट्रीय अध्यक्ष जेपी नड्डा शनिदिन पहिने सँ तय कार्यक्रम केँ तहत दरभंगा पहुँचलाह। दरभंगा स्थित मखाना अनुसंधान केन्द्र मे मल्लाह आ मखान उत्पादक किसान सभसँ संवाद कार्यक्रम छल। कार्यक्रम केँ संबोधित करैत जेपी नड्डा कहलाह जे बिहारक मिथिलाक मखान आई दुनियाँ मे पहुँच रहल अछि। मिथिलाक महक देश विदेश मे नाम क’ रहल अछि। करीब 600 करोड़ टाकाक व्यापार होइत अछि। हमर सरकार हरसंभव कोशिश मे लागल अछि जे कोना मिथिलाक मखान केँ दुनियाँ मे मान दिया सकी। एहि लेल जरूरी आधारभूत संरचना संग कौशल विकास पर सेहो ध्यान द’ रहल अछि। एही दिशा मे केंद्रक नरेन्द्र मोदी सरकार आत्मनिर्भर भारत पैकेज केँ तहत 1 लाख करोड़ टाका केँ व्यवस्था किसान वास्ते कएलक अछि।
मखान आ माछ उत्पादक किसान सभके संबोधित करैत जेपी नड्डा कहलनि पैछला सरकार सभके राजनीतिक इच्छाशक्तिक कमी छल। ताहि कारण बहुत काज नै भ’ पबैत छल। मोदी सरकार हरेक क्षेत्र मे काज करबाक लेल प्रतिबद्ध अछि। गरीब गुरबा आ किसानक जीवन मे बदलाव लेल मोदी सरकार निरंतर काज क’ रहल अछि। बिहारक प्रति सरकार सकारात्मक दिशा मे काज क’ रहल अछि। जकर परिणाम अछि जे मिथिला केँ दरभंगा मे एम्स आ हवाईअड्डा दुनू बनि रहल अछि।
दुनिया के कुल मखाने में से 90% बिहार में होता है, उसमें से भी 80% मिथिला की धरती पर होता। यहां मखाने का करीब 600 करोड़ रुपये का व्यापार होता है, हमारी कोशिश है कि हम इसे आगे बढ़ाएं: दरभंगा में मखाना अनुसंधान केंद्र पर संबोधन के दौरान भाजपा के राष्ट्रीय अध्यक्ष जेपी नड्डा pic.twitter.com/6iljJ81MDL
— ANI_HindiNews (@AHindinews) September 12, 2020
आगामी चुनाव केँ ल’ इशारा करैत नड्डा कहलनि ऊँगली के ध्यान राखब त’ क्षेत्रक विकास सुनिश्चित बुझु। अन्यथा कियो पुछनाहर नहि रहत। ऊँगली के करामात छी जे देशक उड्डयन मंत्री एक बेर कहला पर दरभंगा पहुँच जाइत छथि। मिथिलाक सामरिक विकास लेल एनडीए सरकार जरूरी अछि। आब अहाँ सभके तय करबाक अछि जे आंगुर कतय दबाबी।
बतादी जे भाजपा केर राष्ट्रीय अध्यक्ष बनलाक बाद जेपी नड्डा केँ पहिल मिथिलाक दौरा छल। दरभंगा दौरा के राजनीतिक चश्मा सँ सेहो देखल जा रहल छैक। दरभंगा पहुँचला पर मिथिलाक परम्परा अनुसार हुनका पाग आ गमछा सँ स्वागत कएल गेलनि। हुनका संग एहि कार्यक्रम मे उप मुख्यमंत्री सुशील कुमार मोदी, भाजपाक प्रदेश अध्यक्ष डॉ. संजय जायसवाल, स्थानीय सांसद गोपालजी ठाकुर, मधुबनी केर सांसद डॉ. अशोक कुमार यादव, भाजपाक प्रदेश उपाध्यक्ष सह पूर्व मंत्री नीतीश मिश्र आ अन्य नेता मौजूद छलाह।


text:
मार्शल आर्ट
मार्सल आर्ट (अंग्रेजीमाः Martial Art) वा मार्सल कला, लडाई अभ्यास क प्रणाली आर आत्म-सुरक्षा क लेल प्रशिक्षण करै जाए वाला परम्परा छी । मार्सल आर्ट क एक लक्ष्य रहल अछी : अपन या दुसर क कोनो प्रकारक शारीरिक खतरा से रक्षा करब । मार्सल आर्ट के विज्ञान र कला क मिलन मनाल जाइत छी। मार्सल आर्टसे हिन्दू धर्म, बुद्ध धर्म आर विभिन्न सामिदायिक आस्था संग जोडल अछि। इ कलाहरूक प्रतिस्पर्धात्मक अभ्यास गरिनुका साथै लड़ाईका खेलसभमे पय्रोग कैल जाइत छी, नीचा कहियो कहियो इ नृत्य क रूपमे सोह प्रशतूत कल गइल अछि ।
' मार्सल आर्ट्' शब्दक अर्थ "मार्श(मंगलग्रह - रोम लोग युद्ध क देवता) क कलासभ" छी आर इ लडाईक कलासग सम्बन्धित १५ सताब्दिक युरोपेली शब्द छी । मार्सल आर्टक कलाकारके मार्सल कलाकार(अंग्रेजीमाः Martial Artist)कहल जाइत छी।